sagorsarker/bangla-wikipedia huggingface dataset:
সুরু উপত্যকা

সুরু উপত্যকা ভারতের জম্মু ও কাশ্মীর রাজ্যের লাদাখ অঞ্চলে সিন্ধু নদের উপনদী সুরু নদী দ্বারা সৃষ্ট উপত্যকা। এই উপত্যকার প্রধান শহর কার্গিল।
সুরু উপত্যকায় ২৫,০০০ দর্দ ও তিব্বতীদের বসবাস। কার্গিল ও নিম্ন সুরু উপত্যকায় বেশিরভাগ অধিবাসী ষোড়শ শতাব্দীতে রাজা থি নামগ্যালের আদেশে তিব্বতী বৌদ্ধধর্ম থেকে ধর্মান্তরিত শিয়া ইসলাম ধর্মাবলম্বীদের বংশধর। পার্কাচিকের পরে রাংদুম বাদ দিলে বেশিরভাগ স্থান জনশূন্য। অষ্টাদশ শতাব্দীতে তৈরী রাংদুম বৌদ্ধবিহার এই অঞ্চলের বৌদ্ধধর্মাবলম্বীদের প্রধান আরাধনাস্থল।
রাংদুম এলাকার চারপাশের এলাকা শুষ্ক ও অনুর্বর হলেও ৩,০০০ মিটার উচ্চতার নিচে অবস্থিত নিম্ন সুরু উপত্যকা লাদাখের অন্যতম কৃষিপ্রধান এলাকা। নিম্ন সুরু উপত্যকায় উইলো ও পপলার বৃক্ষের প্রাচুর্য দেখতে পাওয়া যায়। সুরু উপত্যকার বিভিন্ন স্থান থেকে নুন কুন পর্বতদ্বয় সুস্পষ্টরূপে দেখতে পাওয়া যায়।
সুরু নদী

সুরু নদী () ভারতের জম্মু ও কাশ্মীর রাজ্যের ওপর দিয়ে প্রবাহিত সিন্ধু নদের একটি উপনদী। 
সুরু নদী ( দীর্ঘ) কার্গিল থেকে দক্ষিণে ও শ্রীনগর থেকে পূর্বে পেনসি গিরিবর্ত্মে অবস্থিত পাঞ্জেল্লা হিমবাহ থেকে উৎপত্তি লাভ করেছে। এই নদী জাংস্কার পর্বতশ্রেণীর উত্তর ও পশ্চিম সীমান্ত তৈরী করেছে। 
এই নদীর প্রায় পুরো গতিপথই কার্গিল জেলার মধ্যে অবস্থিত। এই নদী টোঙ্গুল, সুরু, গ্রান্তুং, গোমা, খারুল প্রভৃতি শহরের পাশ দিয়ে বয়ে গেছে। এই নদীর তীরে অবস্থিত সবচেয়ে বড় শহর কার্গিল লাদাখের দ্বিতীয় বৃহত্তম শহর।
শাফাত হিমবাহ

শাফাত হিমবাহ ভারতের জম্মু ও কাশ্মীর রাজ্যের একটি পার্বত্য হিমবাহ।
শাফাত হিমবাহ (দৈর্ঘ্য ) হিমালয় পর্বতমালার জাংস্কার পর্বতশ্রেণীতে কার্গিল থেকে দক্ষিণে ও শ্রীনগর থেকে পূর্বে কার্গিল-জাংস্কার সরকের ডানদিকে অবস্থিত।
নুন কুন পর্বতদ্বয় এই হিমবাহ থেকে উঠেছে। এই হিমবাহের গলা জল শাফাত নালা নামে সিন্ধু নদের উপনদী সুরু নদীতে মিশেছে।
পেনসি গিরিবর্ত্ম

পেনসি গিরিবর্ত্ম বা পেনসি লা ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি গিরিবর্ত্ম। এই গিরিবর্ত্মকে জাংস্কারের প্রবেশদ্বার বলা হয়।
পেনসি গিরিবর্ত্ম ভারতের জম্মু ও কাশ্মীর রাজ্যের লাদাখ অঞ্চলে সমুদ্রপৃষ্ঠ থেকে ৪৪০০ মিটার উচ্চতায় অবস্থিত। এই গিরিবর্ত্ম সুরু উপত্যকা ও জাংস্কার উপত্যকাকে সংযুক্ত করে। রাংদুম বৌদ্ধবিহার থেকে এই গিরিবর্ত্ম ২৫ কিলোমিটার দূরে অবস্থিত।
পেনসি গিরিবর্ত্মের পশ্চিম দিকে অবস্থিত পাঞ্জেল্লা হিমবাহ থেকে সিন্ধু নদের উপনদী সুরু নদীর উৎপত্তি হয়েছে। অপর দিকে এই গিরিবর্ত্মের পূর্ব দিকে অবস্থিত দ্রাং-দ্রুং হিমবাহ থেকে জাংস্কার নদীর উপনদী ডোডা নদীর উৎপত্তি হয়েছে।
কার্গিল থেকে পাদুম পর্যন্ত সংযোগরক্ষাকারী ২৪০ কিলোমিটার দীর্ঘ কার্গিল-জাংস্কার সড়ক গ্রীষ্মকালের পাঁচ মাস খোলা থাকলেও শীতকালের দিনগুলিতে ভারী তুষারপাতের জন্য বন্ধ থাকে।
রাংদুম বৌদ্ধবিহার

রাংদুম বৌদ্ধবিহার ভারতের জম্মু ও কাশ্মীর রাজ্যের সুরু উপত্যকায় অবস্থিত একটি বৌদ্ধবিহার।
রাংদুম বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলের সুরু উপত্যকায় পেনসি গিরিবর্ত্ম থেকে ২৫ কিলোমিটার দুরত্বে জুলিদোক গ্রামের পাশে সমুদ্রপৃষ্ঠ থেকে ৪,০৩১ মিটার উচ্চতায় অবস্থিত।
অষ্টাদশ শতাব্দীতে লাদাখের রাজা সেওয়াং মানগ্যুলের শাসনকালে গেলেক ইয়াশি তাকপা এই গেলুগ ধর্মীয় গোষ্ঠীর তিব্বতি বৌদ্ধধর্মাবলম্বীদের জন্য এই বৌদ্ধবিহার স্থাপন করেন।
কবি সুভাষ মেট্রো স্টেশন

কবি সুভাষ মেট্রো স্টেশন (পূর্বতন নাম: নিউ গড়িয়া মেট্রো স্টেশন) হল কলকাতা মেট্রোর উত্তর-দক্ষিণ করিডোরের দক্ষিণ প্রান্তিক স্টেশন। এই স্টেশনটি কবি সুভাষ মুখোপাধ্যায়ের নামাঙ্কিত। ২০১০ সালের ৭ অক্টোবর এই স্টেশনটি সাধারণের ব্যবহারের জন্য খুলে দেওয়া হয়।
কবি সুভাষ মেট্রো স্টেশনটি ভূতলে এবং শিয়ালদহ-সোনারপুর শাখার নিউ গড়িয়া রেল স্টেশনের পাশে অবস্থিত। এই স্টেশনটি কলকাতা মেট্রোর নির্মীয়মান ৬ নং লাইনেরও (নেতাজি সুভাষচন্দ্র বসু আন্তর্জাতিক বিমানবন্দর-নিউ গড়িয়া) দক্ষিণ প্রান্তিক স্টেশন।
১বি, ২০৬, এস১১৬ (মিনি), এস১২৪ (মিনি), এস৫সি, এস১২সি নম্বরের বাস রুটগুলি এই স্টেশনটিতে বাস পরিষেবা প্রদান করে। 
এটি নিউ গড়িয়া রেলওয়ে স্টেশন দ্বারা শিয়ালদহ দক্ষিণ মূল লাইন এর সাথে সংযুক্ত রয়েছে। গারিয়া স্টেশনও মেট্রো স্টেশনটির কাছাকাছি অবস্থিত। নিউ গড়িয়া রেলওয়ে স্টেশন খুব বেশি ট্রেন থামবে না।
২৪.৩ কিমি দূরত্বের নেতাজি সুভাষ চন্দ্র বসু আন্তর্জাতিক বিমানবন্দর ভিআইপি রোড এবং ইএম বাইপাস-এর মাধ্যমে সংযুক্ত রয়েছে।
বরগুনা সরকারি পলিটেকনিক ইনস্টিটিউট

বরগুনা জেলা শহর থেকে ০৩ কিঃ মিঃ পশ্চিমে সদর উপজেলার ৮নং সদর ইউনিয়নের বরগুনা খুলনা মহাসড়কের পাশে খাকদোন নদীর তীরে ঢলুয়া নামক স্থানে এটি অবস্থিত।
প্রতিষ্ঠানটিতে চারটি আলাদা আলাদা ভবন সংযুক্ত করে একটি কমপ্লেক্স তৈরি করা হয়েছে। প্রশাসনিক ভবন-১টি পাঁচ তালা বিশিষ্ট, যার মধ্যে রয়েছে নীচ তালয় সাধারণ শাখা, হিসাব শাখা, নিরাপত্তা শাখা, স্টোর রুম ও ফিজিক্যাল ইনস্ট্রাক্টর রুম। ২য় তলা অধ্যক্ষের কক্ষ, উপাধ্যক্ষের কক্ষ, রেজিস্ট্রার শাখা ও পরীক্ষা নিয়ন্ত্রণ কক্ষ। ৩য় তলা ইলেকট্রনিক্স ও পরিবেশ প্রযুক্তি শিক্ষকগণের বসার কক্ষ ও নামাজের কক্ষ, ৪র্থ তলা, কম্পিউটার প্রযুক্তি, আরএসি প্রযুক্তি ও নন-টেক বিভাগের শিক্ষক বৃন্দের বসার কক্ষ, ৫ম তলা মিলনায়তন ও গ্রন্থাগার। একাডেমিক ভবন-০১টি পাঁচ তলা বিশিষ্ট, যার মধ্যে রয়েছে ছাত্র-ছাত্রীদের ক্লাশ রুম, ল্যাব সমূহ, ক্যান্টিন ও মেডিকেল সেন্টার। ওয়ার্কশপ ভবন ০২টি দুই তলা বিশিষ্ট। অধ্যক্ষের বাস ভবন ০১টি এক তলা বিশিষ্ট। স্টাফ কোর্যর্টার ০১টি এক তলা বিশিষ্ট। বিদ্যুৎ সাবস্টেশন ০১টি, পাম্প হাইজ-০১টি, প্রধান ফটক সংলগ্ন প্রশস্ত গার্ড রুম।
পলিটেকনিক ইনস্টিটিউটে চার বছর মেয়াদী ডিপ্লোমা ইন-ইঞ্জিনিয়ারিং শিক্ষাক্রমের ০৫টি প্রযুক্তি রয়েছে।
হ্যানিবল

হ্যানিবল (২৪৭ - ১৮৩/১৮২ বিসি) ছিলেন কার্থেজ সেনাপতি যাকে সর্বকালের সর্বশ্রেষ্ঠ কয়েকজন সেনাপতির নামের তালিকায় প্রথম দিকেই রাখা হয়। তিনি ছিলেন কার্থেজের পিউনিক বংশীয় ব্যক্তি। তার পিতার নাম হ্যামিলকার বার্সা। হ্যামিলকার প্রথম পিউনিক যুদ্ধের সময় একজন নেতৃস্থানীয় কার্থেজীয় সেনাপতি ছিলেন। হ্যানিবলের ছোট দুই ভাইয়ের নাম ম্যাগো ও হ্যাসদ্রোবাল।
হ্যানিবল মধ্যযুগে চরম রাজনৈতিক বিশৃঙ্খলার সময় তার জীবন অতিবাহিত করেন। সেসময় রোমান প্রাজাতন্ত্র প্রতিষ্ঠা হয়েছিল এবং রোমানরা আশেপাশের প্রায় সকল শক্তিশালী সাম্রাজ্যের উপর তাদের কতৃত্ব প্রতিষ্ঠা করেছিল। তাদের মধ্যে, কার্থেজ, সেরাকাস মেসিডোনের হেলেনিস্টিক রাজ্য ও সেলেউসিড সাম্রাজ্য অন্যতম। তার অন্যতম একটি বড় অর্জন হলো দ্বিতীয় পিউনিক যুদ্ধ, যখন তিনি একটি বড় সৈন্যদল নিয়ে আইবেরিয়া থেকে পাইরেনিস হয়ে এবং উত্তর ইতালির আল্পস এলাকায় এলিফ্যান্টের যুদ্ধে জড়িয়ে পড়েন। তার প্রথম কয়েক বছরের ইতালির জীবনে তিনি নাটকীয়ভাবে তিনটি যুদ্ধ জয় করেন - ট্রিবিয়া, ট্রাসিমেনি এবং কানাই। এ যুদ্ধগুলোর মাধ্যমেই তিনি তার প্রতিদ্বন্দীর ক্ষমতা ও দূর্বলতা সম্পর্কে বিস্তর অভিজ্ঞতা আর্জন ও নিজের ক্ষমতা সম্পর্কেও একটি অন্যরকম জ্ঞান লাভ করেন। পরবর্তীতে তার প্রতিপক্ষের দূর্বলতা ও নিজের অভিজ্ঞতা কাজে লাগিয়ে তিনি রোমানদের অনেক মিত্র শক্তিকে পরাজিত করেন। হ্যানিবল প্রায় ১৫ বছর ইতালি দখল করে রাখেন কিন্তু এসময় হঠাৎ করেই রোমানরা উত্তর আফ্রিকাতে একটি পাল্টা আক্রমণ করে ফলে তিনি কার্থেজে ফিরে যেতে বাধ্য হন। পরবর্তীতে তিনি জামায়র যুদ্ধে রোমান সেনাপতি স্কিপিও আফ্রিকানাসের কোছে পরাজিত হন। স্কিপিও, হ্যানিবলের যুদ্ধ কৌশল সম্পর্কে বিস্তারিত অনুশীলন করেছিল এবং তিনি নিজেও কিছু কৌশল অবলম্বন করেছিলেন এবং অবশেষে তিনি রোমানদের চিরশত্রু হ্যানিবলকে জামায় পরাজিত করেছিলেন। এ পরাজয়ের ফলে পরবর্তীতে হ্যানিবলের ভাই হ্যাসদ্রুবাল আইবেরিয়ান উপদ্বীপ থেকে চলে গিয়েছিলেন।
যুদ্ধের পর হ্যানিবল সফলভাবে সাফেট (অ-রাজকীয় হাকিম, একটি নগররাষ্ট্র উপর নিয়ন্ত্রণ প্রদান) হিসেবে রাজ্য পরিচালনা করেন। তিনি রোম দ্বারা যুদ্ধের ক্ষতিপূরণ কাটিয়ে উঠতে সক্ষম করার জন্য রাজনৈতিক ও অর্থনৈতিক সংস্কার নীতি গ্রহণ করেন; যাইহোক তার সংস্কার নীতি কার্থেজের ও রোমের অভিজাত-শ্রেণী ভালোভাবে গ্রহণ করে নি এবং তিনি স্বেচ্ছা নির্বাসনে চলে যান। এ সময়টাতে তিনি সেলেউসাইড কোর্টে বসবাস করেন, সেখানে তিনি রোমদের বিরোদ্ধে তৃতীয় অ্যান্টিওচাসের সামরিক উপদেষ্টা হিসেবে কাজ করতেন। যুদ্ধে অ্যান্টিওচাস পরাজিত হন ও রোমদের সকল শর্ত মেনে নিতে বাধ্য হন, হ্যানিবল পুনরায় সেখান থেকে পালিয়ে যান এবং আর্মেনিয়াতে চলে আসেন। তার যাত্রা বিথেনীয়া কোর্টে এসে শেষ হয় এবং সেখানে তিনি পেরগামুন থেকে আগত একটি বহরের বিরোদ্ধে নৌযুদ্ধ করে বিজয় আর্জন করেন। পরবর্তীতে রোমানরা তার সাথে বিশ্বাসঘাতকতা করেছিল এবং বিষপান করে তিনি আত্মহত্যা করেন।
কাঁকড়াজিরিয়া

কাঁকড়াজিরিয়া (বৈজ্ঞানিক নাম: "Dromas ardeola") বা কাঁকড়াভোজী বাটান Dromadidae (ড্রোমাডিডি) গোত্র বা পরিবারের অন্তর্গত Dromas (ড্রোমাস) গণের অন্তর্ভুক্ত একমাত্র প্রজাতি। পাখিটি বাংলাদেশ, ভারত ছাড়াও দক্ষিণ, মধ্যপ্রাচ্য, আফ্রিকা ও দক্ষিণ-পূর্ব এশিয়ার বিভিন্ন দেশের উপকূলবর্তী অঞ্চলে দেখা যায়। কাঁকড়াজিরিয়ার বৈজ্ঞানিক নামের অর্থ "ধাবমান ছোট বগা" (গ্রিক: "dromas" = ধাবমান, লাতিন: "ardeola" = ছোট বগা)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩ লক্ষ ৪৮ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
কাঁকড়াজিরিয়া পানিকাটা পাখিদের নিকট আত্মীয়। তবে বিশেষ কিছু বৈশিষ্ট্যের কারণে একে আলাদা গোত্রে স্থান দেওয়া হয়েছে এবং এরা এ গোত্রের একমাত্র সদস্য। কারাড্রিফর্মিস বর্গের সাথে প্রজাতিটির সম্পর্ক পরিষ্কার নয় বলে অনেকে একে মোটাহাঁটু ও বাবুবাটানের নিকট আত্মীয় বলে মনে করেন। আবার অনেকের মতে এরা অক ও গাঙচিলের সাথে সম্পর্কিত। পানিকাটা পাখিদের মধ্যে একমাত্র কাঁকড়াজিরিয়াই ডিম ফোটাবার জন্য মাটির উষ্ণতা ব্যবহার করে।
সামসুল আলম সিদ্দিকী

সামসুল আলম সিদ্দিকী (এস এ সিদ্দিকী) (জন্ম: অজানা - মৃত্যু: ২০০৮ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
এস এ সিদ্দিকীর পৈতৃক বাড়ি টাঙ্গাইল জেলার ঘাটাইল উপজেলার কালিয়াগ্রামে। তার বাবার নাম আজিজুর রহমান সিদ্দিকী এবং মায়ের নাম রহিমা খাতুন। তার স্ত্রীর নাম নূরুন নাহার বেগম। তাদের এক মেয়ে, দুই ছেলে।
এস এ সিদ্দিকী পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন। ১৯৭১ সালে এ রেজিমেন্টের মূল অবস্থান ছিল জয়দেবপুরে। একটি কোম্পানি ছিল ময়মনসিংহে ইপিআর বাহিনীর ২ নম্বর উইং হেডকোয়ার্টার এলাকায়। এ কোম্পানিতে কর্মরত ছিলেন এস এ সিদ্দিকী। মুক্তিযুদ্ধ শুরু হলে তিনিসহ বাঙালি সৈনিকেরা কোনো দিকনির্দেশনা না পাওয়ায় তাৎক্ষণিক সিদ্ধান্ত নিতে না পারলেও ২৭ মার্চ রাতে তারা অবাঙালি ইপিআরদের হাতে আক্রান্ত হন। এ দলের অধিনায়ক নূরুল ইসলাম ইপিআর উইং হেডকোয়ার্টার থেকে প্রায় আধা মাইল দূরে সড়ক বিভাগের রেস্টহাউসে ছিলেন। এ সময় বাঙালি ইপিআর সেনারা বিদ্রোহ করেন এবং দ্বিতীয় ইস্ট বেঙ্গল রেজিমেন্টের এস এ সিদ্দিকীসহ বেশির ভাগ বাঙালি সেনা তখন বাঙালি ইপিআর সেনাদের সঙ্গে যোগ দিয়ে পাকিস্তানিদের বিরুদ্ধে যুদ্ধ করেন। এস এ সিদ্দিকী প্রতিরোধযুদ্ধ শেষে প্রথমে ৩ নম্বর সেক্টরের আশ্রমবাড়ি সাব-সেক্টরে এবং পরে নিয়মিত মুক্তিবাহিনীর এস ফোর্সের অধীনে যুদ্ধ করেন। আখাউড়াসহ আরও কয়েকটি স্থানে সাহসিকতার সঙ্গে যুদ্ধ করেন।
এস এ সিদ্দিকী ১৯৭১ সালে মুক্তিযুদ্ধের সূচনায় এপ্রিল মাসের প্রথমার্ধে এক দল মুক্তিযোদ্ধাসহ অবস্থান নেন কুশিয়ারা নদীর পাশে অবস্থিত শেরপুর-সাদিপুরে। এটি ছিলো সিলেট, সুনামগঞ্জ, মৌলভীবাজার ও হবিগঞ্জ জেলার সংযোগস্থল। সড়কপথে ঢাকা সহ অন্যান্য জেলার সঙ্গে ওই চার জেলার যোগাযোগ ছিলো এ পথ দিয়ে। নৌপথেও এ স্থান থেকে বিভিন্ন স্থানে যাওয়া যায়। মুক্তিযোদ্ধাদের এ দলটি ইস্ট বেঙ্গল রেজিমেন্ট, ইপিআর, মুজাহিদ ও আনসার এবং ছাত্র-যুবক সমন্বয়ে গঠিত হয়। এ দলের নেতৃত্বে ছিলেন মোহাম্মদ আজিজুর রহমান (বীর উত্তম)। ৮ এপ্রিল মুক্তিযোদ্ধারা কয়েকটি দলে বিভক্ত হন। এর মধ্যে একাংশ সিলেট শহরে, একাংশ খাদিমনগর এবং একাংশ আম্বরখানা ও ওয়্যারলেস স্টেশনে প্রতিরক্ষা অবস্থান নেন। তাদের আরেকটি অংশ ছিল সুরমা নদীর দক্ষিণ তীরে। তারা বেশির ভাগ ছিলেন ইস্ট বেঙ্গল রেজিমেন্টের। এই দলে ছিলেন এস এ সিদ্দিকী। ২৩ এপ্রিল থেকে এস এ সিদ্দিকীরা পাকিস্তান সেনাবাহিনী ব্যাপক গোলাবর্ষণের মুখে পড়েন। ব্রিজের দক্ষিণ প্রান্তে ছিল তাদের দলের একটি এলএমজি পোস্ট। সেখানে পকিস্তানিরা বিরামহীনভাবে গোলাবর্ষণ করে এবং এতে এলএমজি ম্যান শহীদ হন। ফলে তাদের দলগত প্রতিরোধ দুর্বল হয়ে পড়ে। এস এ সিদ্দিকী কয়েকজন সহযোদ্ধা নিয়ে বীরত্বের সঙ্গে পাকিস্তানিদের মোকাবিলা করতে থাকেন। তাদের সাহসিকতায় পাকিস্তানি সেনারা অনেকক্ষণ নদী পারাপারে বিরত থাকতে বাধ্য হয়। তার উপদলের অবস্থানের ডান দিকে ছিল তাদের দলের আরআর চালনাকারী উপদল। পাকিস্তান সেনাবাহিনীর প্রচণ্ড আক্রমণের চাপে ওই দলও অবস্থান ছেড়ে চলে যায়। তখন তারা প্রচণ্ড চাপের মধ্যে পড়েন। এতে অবশ্য বিচলিত না হয়ে এস এ সিদ্দিকী ভারী অস্ত্রের সমর্থন না থাকায় তারা বেশিক্ষণ টিকতে পারেননি। তিনি ও তার সহযোদ্ধারা অবস্থান ছেড়ে পেছনে যেতে বাধ্য হন।
জর্জ রবার্ট গ্রে

জর্জ রবার্ট গ্রে (৮ জুলাই, ১৮০৮ – ৬ মে, ১৮৭২) একজন ব্রিটিশ প্রাণিবিজ্ঞানী ও প্রকৃতিবিদ। তিনি আরেক স্বনামধন্য প্রকৃতিবিদ জন অ্যাডওয়ার্ড গ্রে'র অনুজ এবং উদ্ভিদবিদ স্যামুয়েল ফ্রেডরিক গ্রে'র (১৭৬৬–১৮২৮) পুত্র। তিনি একচল্লিশ বছর যাবৎ তৎকালীন ব্রিটিশ মিউজিয়াম, বর্তমান লন্ডন ন্যাচারাল হিস্ট্রি মিউজিয়ামের পক্ষীবিজ্ঞান বিভাগের প্রধান ছিলেন।
জর্জ রবার্ট গ্রে'র সবচেয়ে গুরুত্বপূর্ণ সৃষ্টি ছিল "জেনেরা অফ বার্ডস" (১৮৪৪–৪৯)। গ্রন্থটিতে প্রায় ৪৬,০০০ তথ্যসূত্র লিপিবদ্ধ করা হয়েছিল। মার্চেন্টস টেইলর স্কুলে তিনি অধ্যয়ন করেন।
সাসের গিরিবর্ত্ম

সাসের গিরিবর্ত্ম ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি গিরিবর্ত্ম।
সাসের গিরিবর্ত্ম ভারতের জম্মু ও কাশ্মীর রাজ্যের লাদাখ অঞ্চলে লেহ থেকে ইয়ারকন্দ যাওয়ার প্রাচীন ব্যবসার পথের ওপর নুব্রা উপত্যকা ও শ্যোক নদী উপত্যকার মাঝে সমুদ্রপৃষ্ঠ থেকে উচ্চতায় অবস্থিত। এই গিরিবর্ত্মটি সিয়াচেন হিমবাহ থেকে ৩৭ কিলোমিটার দক্ষিণ পূর্বে অবস্থিত।
দীর্ঘকাল ধরে লেহ ও ইয়ারকন্দের মধ্যে ব্যবসা বাণিজ্যের জন্য ব্যবসায়ীরা সাসের গিরিবর্ত্ম পার করেই যাতায়াত করতেন। এই গিরিবর্ত্মটি উচ্চতায় বেশি না হলেও অন্যতম ভয়াবহ গিরিবর্ত্ম হিসেবে নাম আছে। এই গিরিবর্ত্মের ওপর দিয়ে যাওয়ার সময় মালবাহী খচ্চর, ঘোড়া ও ব্যাক্ট্রীয় ঊট গিরিবর্ত্মের শীতে প্রচুর মারা পড়ত।
সাসের মুজতাঘ

সাসের মুজতাঘ ভারতের লাদাখ রাজ্যের কারাকোরাম পর্বতশ্রেণীর পূর্ব প্রান্তের এক উপপর্বতশ্রেণী বিশেষ।
সাসের মুজতাঘ ভারতের লাদাখ অঞ্চলে কারাকোরাম পর্বতশ্রেণীর পূর্ব প্রান্তে অবস্থিত। এই পর্বতমালার দক্ষিণে, পূর্বে ও উত্তরপূর্বে শ্যোক নদী, পশ্চিমদিকে নুব্রা উপত্যকা, উত্তর দিকে সাসের ও রিমো মুজতাঘের মাঝে সাসের গিরিবর্ত্ম অবস্থিত।
সাসের মুজতাঘ থেকে উত্তর শুকপা কুঞ্চাং হিমবাহ, দক্ষিণ শুকপা কুঞ্চাং হিমবাহ, সাকাং হিমবাহ, চামসেন হিমবাহ প্রভৃতি হিমবাহের উৎপত্তি ঘটেছে।
সাসের কাংরি

সাসের কাংরি ভারতের জম্মু ও কাশ্মীর রাজ্যে অবস্থিত কারাকোরাম পর্বতশ্রেণীর সাসের মুজতাঘ উপপর্বতশ্রেণীর সর্বোচ্চ শৃঙ্গ।
সাসের কাংরি ভারতের জম্মু ও কাশ্মীর রাজ্যের লাদাখ অঞ্চলে কারাকোরাম পর্বতশ্রেণীর পূর্ব প্রান্তে অবস্থিত। এই পর্বতস্তূপের দক্ষিণে, পূর্বে ও উত্তরপূর্বে শ্যোক নদী, পশ্চিমদিকে নুব্রা উপত্যকা, উত্তর দিকে সাসের গিরিবর্ত্ম অবস্থিত।
সাসের কাংরি পর্বতস্তূপে পাঁচটি পর্বতশৃঙ্গ বর্তমান।
প্রথমদিকে পশ্চিমদিকে অবস্থিত নুব্রা উপত্যকার দিক থেকে সাসের কাংরি আরোহণের প্রচেষ্টা করা হয়েছিল। প্রথমদিককার ইউরোপীয় অভিযাত্রীদের মধ্যে ১৯০৯ খ্রিষ্টাব্দে টম জর্জ লংস্টাফ, আর্থার নেভ ও স্লিংসবি এই পথে আরোহণের চেষতা করেন। সাসের কাংরি আরোহণের জন্য নুব্রা উপত্যকা পূর্বদিকের চেয়ে নিচু ও সুগম মনে হলেও ১৯২২ থেকে ১৯৭০ খ্রিষ্টাব্দ পর্যন্ত বার বার বিফলতায় পশ্চিমদিক থেকে আরোহণ বিস্ময়কর ভাবে কথিন তা বোঝা যায়।
১৯৭৩ খ্রিষ্টাব্দে ভারত তিব্বত সীমান্ত পুলিশের এক অভিযাত্রী দল উর্দ্ধ শ্যোক নদী উপত্যকা ও উত্তর শুকপা কুঞ্চাং হিমবাহের পথ ধরে দক্ষিণ পূর্ব দিক থেকে সাসের কাংরি ১ শৃঙ্গে আরোহণ করে। ১৯৮৭ খ্রিষ্টাব্দে এক যুগ্ম ভারতীয়-ব্রিটিশ অভিযাত্রী দল পশ্চিম দিক থেকে এই শৃঙ্গে আরোহণের সাথে সাথে সাসের কাংরি ৪ শৃঙ্গে সর্বপ্রথম আরোহণ করেন। ১৯৮৪ খ্রিষ্টাব্দে এক যুগ্ম ভারতীয়-জাপানি দল সর্বপ্রথম সাসের কাংরি ২ পশ্চিম শৃঙ্গ আরোহণ করেন। ২০১১ খ্রিষ্টাব্দের ২৪শে আগস্ট মার্ক রিচি, স্টিভ সোয়েনসন ও ফ্রেডি উইলকিনসন সর্বপ্রথম সাসের কাংরি ২ পূর্ব শৃঙ্গ আরোহণ করেন। ১৯৮৬ খ্রিষ্টাব্দে ভারত তিব্বত সীমান্ত পুলিশের এক অভিযাত্রী দলের হয়ে নিমা দোরজি, শের সিং, তাজবীর সিং, ফুর্বা শেরপা, ছেওয়াং সোমানলা ও বুধিমান পূর্ব দিক থেকে সর্বপ্রথম সাসের কাংরি ৩ পূর্ব শৃঙ্গ আরোহণ করেন।
ভারতের সাধারণ নির্বাচন, ১৯২৬

ভারতের সাধারণ নির্বাচন ১৯২৬, ব্রিটিশ ভরতে ২৮শে আক্টোবর ১৯২৬ থেকে নভেম্বরের শেষের দিকে আনুষ্ঠিত হয়েছিল। এ নির্বাচনের মাধ্যমে "ইম্পেরিয়াল লেজিসলেটিভ কাউন্সিল" ও "প্রাদেশিক লেজিসলেটিভ কাউন্সিলের" জন্য সদস্য নির্বাচন করা হয়েছিল।
বঙ্গ ও মাদ্রাজে "স্বরাজ পার্টি" প্রাদেশিক কাউন্সিলে জয় লাভ করে। এছাড়াও বিহার ও উড়িষ্যার আসন লাভ করে। তবে জাতীয় পর্যায়ে তাদের দলের আসন সংখ্যা কম ছিল।
মুহাম্মদ ইয়ামিন খান (ইউনাইটেড প্রোভিনেন্স), মারিয়াদাস রুথনাস্বামী (মাদ্রাজ)
জামনাদাস মেহতা (বম্বে শহরের জেনারেল), শ্বেত হারচন্দ্রাই ভিসানদাস (সিন্ধু জেনারেল), ভিথালভাই প্যাটেল, জোসেফ বেপটিস্টা, জিন্নাহ্‌ (বোম্বে সিটি মুসলিম), শাহ্‌ নেওয়াজ ভুট্রু(সিন্ধু মুসলিম), আব্দুল্লাহ হারুন (সিন্ধু মুসলিম), ওয়াহিদ বক্স ভুট্ট্রু (সিন্ধু জাগিরদার ও জমিদার)
মুন্সী ইসওয়ার শ্যারন (ইউপি সিটি জেনারেল), লালা গিরধারিয়াল আগারাওয়াল (আগ্রা জেনারেল), মদন মোহন মৌলভি (এলাহবাদ ও জানসি জেনারেল), পণ্ডিত শ্যামলাল নেহেরু (মিরুত জেনারেল), গণশেয়াম দাস বিরাল (বেনারিশ ও গুরাগপুর জেনারেল), শঙ্কর প্রসাদ বাজপী (লাখনো জেনারেল), রাধা কিশাণ দাস, বিসম্বর নাথ, মহাদেও প্রসাদ, সুরুজ বক্স সিং, রাফি আহমেদ কিদওয়াই, ডঃ এল. কে. হায়দার (আগ্রা গ্রামীণ মুসলিম)
হাড়ি সিং গৌড় (নাগপুর), রামরাও দেশমুখ
স্বতীন্দ্র চন্দ্র মিত্র (চট্টগ্রাম ও রাজশাহীর জেনারেল), কে. সি. নেওয়াজি, কবিরুদ্দিন আহমেদ, কে. আহমদ (রাজশাহী মুসলিম)
এস. শ্রীনিভাস (মাদ্রাজ শহরের জেনারেল), ট্যাঙ্গোতুরি প্রকাশ (পূর্ব ও পশ্চিম গুধাভারি কাম কৃঞ্চ জেনারেল), আর. কে. সেনমুখম (সালেম ও কমবেতুর কইর কাম জেনারেল), এ. রঙ্গস্বামী (ট্রানজোর কাম ট্রিচিনোপলি জেনারেল), টি. রঙ্গচারি, রামা, সাঈদ মর্তুজা, পি. এস. শিবাস্বামী, বি. ভেনকাতাপাত্রিয়াজু,
লাল লাজপাত রাজ (জুল্লুনদার জেনারেল), দেওয়ান চ্যামন লাল (জেনারেল), আব্দুল হাই (পূর্ব পাঞ্জাব মুসলিম)
স্যার মুহাম্মদ ইয়াকুব, কে. সি. রায়, স্যার আব্দুল কাউয়ুম, হরবিলাস সর্দা
.এইচএন

.এইচএন (.hn) হন্ডুরাসের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
রিমো মুজতাঘ

রিমো মুজতাঘ ভারতের জম্মু ও কাশ্মীর রাজ্যের পূর্ব কারাকোরাম পর্বতশ্রেণীর এক উপপর্বতশ্রেণী বিশেষ।
রিমো মুজতাঘ ভারতের জম্মু ও কাশ্মীর রাজ্যের পূর্ব কারাকোরাম পর্বতশ্রেণীতে অবস্থিত। এই পর্বতশ্রেণীর উত্তর দিকে রিমো হিমবাহ ও টেরাম শের হিমবাহ, উত্তরপূর্ব দিকে কারাকোরাম গিরিবর্ত্ম ও সিয়াচেন মুজতাঘ, পূর্বদিকে শ্যোক নদী ও দেপসাং সমতলভূমি, দক্ষিণপূর্বে সাসের গিরিবর্ত্ম ও সাসের মুজতাঘ, পশ্চিমদিকে নিম্ন সিয়াচেন হিমবাহ ও নুব্রা উপত্যকা অবস্থিত।
রিমো মুজতাঘের দক্ষিণভাগের অংশ ভারতের জম্মু ও কাশ্মীর রাজ্যের অংশ হলেও পাকিস্তান এই অঞ্চলের অপর দাবী করে। রিমো পর্বতসহ রিমো মুজতাঘের উত্তরভাগের অংশ সিয়াচেনের অংশ হওয়ায় ভারতের অধিকৃত হলেও পাকিস্তান এই অঞ্চলের অপর দাবী করে।
রিমো পর্বত

রিমো পর্বত ভারতের জম্মু ও কাশ্মীর রাজ্যে অবস্থিত কারাকোরাম পর্বতশ্রেণীর রিমো মুজতাঘ উপপর্বতশ্রেণীর একটি পর্বতস্তূপ।
রিমো পর্বতস্তূপ ভারতের জম্মু ও কাশ্মীর রাজ্যে অবস্থিত কারাকোরাম পর্বতশ্রেণীর রিমো মুজতাঘ উপপর্বতশ্রেণীর উত্তর ভাগে সিয়াচেন হিমবাহ থেকে ২০ কিলোমিটার উত্তরপূর্ব দিকে অবস্থিত। এই পর্বতের উত্তর দিকে মধ্য রিমো হিমবাহ, পূর্বদিকে দক্ষিণ রিমো হিমবাহ ও পশ্চিমদিকে উত্তর টেরোং হিমবাহ অবস্থিত।
রিমো পর্বতস্তূপের রিমো নামের চারটি শৃঙ্গ বর্তমান। এর মধ্যে রিমো ২ পর্বতশৃঙ্গ রিমো ১ পর্বতের উত্তর শৈলশিরায় অবস্থিত। রিমো ৩ ও রিমো ৪ পর্বতশৃঙ্গদ্বয় রিমো ১ পর্বতশৃঙ্গের উত্তর দিকে অবস্থিত।
১৯১৪ খ্রিষ্টাব্দে ফিলিপ্পো ডে ফিলিপ্পি এবং ১৯২৯ খ্রিষ্টাব্দে ফিলিপ ভিসার ও জেনি ভিসার রিমো পর্বত অঞ্চল পর্যবেক্ষণ করেন। ১৯৭৮ খ্রিষ্টাব্দে এই পর্বতে জাপানীদের দ্বারা এক অসফল অভিযানের চেষ্টা হয়। ১৯৮৪ খ্রিষ্টাব্দে ভারতীয় সেনাবাহিনীর এক অভিযাত্রী দল সর্বপ্রথম রিমো ৪ পর্বতশৃঙ্গ আরোহণ করেন। ১৯৮৫ খ্রিষ্টাব্দে হরিশ কাপাডিয়ার নেতৃত্বে এক যুগ্ম ভারতীয়-ব্রিটিশ অভিযাত্রী দলের হয়ে ডেভ উইলকিনসন ও জিম ফদারিংহ্যাম সর্বপ্রথম রিমো ৪ পর্বতশৃঙ্গ জয় করেন। ১৯৮৮ খ্রিষ্টাব্দে হুকুম সিং ও ইয়োশিও ওগাতার নেতৃত্বে এক যুগ্ম ভারতীয়-জাপানী অভিযাত্রী দল দক্ষিণ দিকে ইবেক্স টোল থেকে দক্ষিণ পশ্চিম শৈলশিরা ধরে আরোহণ করে রিমো ১ পর্বতশৃঙ্গ জয় করেন।
শ্যোক নদী

শ্যোক নদী ভারতের জম্মু ও কাশ্মীর রাজ্যের লাদাখ অঞ্চলের ওপর দিয়ে প্রবাহিত একটি নদী।
শ্যোক নদী (দৈর্ঘ্য ৫৫০ কিলোমিটার) রিমো হিমবাহ থেকে উৎপত্তি লাভ করে দক্ষিণ পূর্ব দিকে প্রবাহিত হয়ে উত্তর পশ্চিম দিকে গতিপথ পাল্টে আগের গতিপথের সমান্তরালে ও বিপরীতদিকে একটি চওড়া উপত্যকায় প্রবাহিত হয়ে চালুঙ্কা পেরিয়ে একটি সরু গর্জে প্রবেশ করে তুর্তুক ও ত্যাকশি পেরিয়ে পাকিস্তান অধিকৃত কাশ্মীরে প্রবেশ করে গিলগিট-বালটিস্তান রাজ্যের ঘাংচে জেলায় প্রবেশ করে। এরপর শ্যোক স্কার্দুর পূর্বদিকে কেরিসে সিন্ধু নদের সাথে মিলিত হয় । 
শ্যোক নদীর প্রধান চারটি উপনদী বর্তমান, এগুলি হল চাং চেন মো নদী, গালোয়ান নদী, সালতোরো নদী ও নুব্রা নদী।
দমদম মেট্রো স্টেশন

দমদম মেট্রো স্টেশন কলকাতা মেট্রোর একটি স্টেশন। এটি দমদম রেল স্টেশনের ঠিক পাশেই অবস্থিত এবং সেই সূত্রে ভারতীয় রেল পরিবেষেবার সঙ্গে যুক্ত। ১৯৮৪ সালের ১২ নভেম্বর এই স্টেশনটি চালু হয়। এটি উড়াল পথে অবস্থিত। দমদম মেট্রো স্টেশনটি ২০১৩ সাল পর্যন্ত কলকাতা মেট্রোর লাইন ১-এর উত্তর টার্মিনালের কাজ করেছে।
দমদম মেট্রো স্টেশন কলকাতা মেট্রোর উড়াল পথে অবস্থিত ।
এটিএম উপলব্ধ
ঘুম মঠ

ঘুম মঠ একটি বৌদ্ধ মঠ। এটির জনপ্রিয় নাম হল ইগা চেওলিং মঠ। এই মঠ পশ্চিমবঙ্গের দার্জিলিং জেলার ঘুম শহরে সমুদ্রপৃষ্ঠ থেকে ৮,০০০ ফুট উচ্চতায় অবস্থিত। এই মঠ তিব্বতি বৌদ্ধধর্মের গেলুগ শাখার অনুবর্তী। মঠে মৈত্রেয় বুদ্ধের একটি ১৫ ফুট লম্বা মুর্তি আছে। এছাড়া বুদ্ধের শিষ্য চেনরেজি ও চোঙ্গাপার ছবিও আছে। ১৮৭৫ সালে লামা শেরাব গ্যাতসো এই মঠ স্থাপন করেন। এটি ঘুম শহরের তিনটি মঠের মধ্যে বৃহত্তম।
মঠে রক্ষিত বৌদ্ধ ধর্মগ্রন্থগুলির মধ্যে উল্লেখ্য ১০৮ খণ্ডে বিভক্ত তিব্বতি বৌদ্ধ শাস্ত্র কাংগ্যুর। মঠের সন্ন্যাসীরাও তব্বতি প্রথায় প্রার্থনা পতাকা ওড়ান।
কুরআনবাদী

কুরআনবাদী বা আহলে কুরআন হলো ইসলাম ধর্মের অনুসারীদের মধ্যে যারা শুধুমাত্র কুরআনকে ইসলাম ধর্মের বিধান ও আইন হিসাবে মানে ও বিশ্বাস করে। তারা অবশ্য "কুরআন ওনলি" বলেও নিজেদের পরিচয় দেয়। তারা হাদিস, ইজমা ইত্যাদিকে ইসলামের বিধান ও আইন হিসাবে মানে না। তাদের যুক্তি হল, কুরআন হলো পুর্নাঙ্গ ও সুবিস্তারিত গ্রন্থ; তাই কুরআনের কোন ব্যাখ্যার দরকার নেই এবং তাদের মতে, ইসলামের নবী কুরআন ছাড়া অন্য কিছুর অনুসরণ করতেন না। তাই কুরআন অনুসরণ করলেই তাকে অনুসরণ করা হয়ে যায়। মূলধারার সকল ইসলামপন্থীদের মতে, এই মতবাদটি একটি ভ্রান্ত মতবাদ এবং এতে বিশ্বাস করা ব্যক্তি ইসলাম থেকে বের হয়ে যাবে।
প্রধানত সুন্নীরা কুরআনবাদীদের সমালোচনা করে থাকে। তাদের বিপক্ষে সুন্নী মুসলিমরা একটি হাদীস উল্লেখ করে যেখানে বলা হয়েছে,
লাদাখ স্বায়ত্তশাসিত পার্বত্য উন্নয়ন পরিষদ, লেহ

লাদাখ স্বায়ত্ত্বশাসিত পার্বত্য উন্নয়ন পরিষদ, লেহ একটি স্বায়ত্ত্বশাসিত পার্বত্য পরিষদ যা ভারতের জম্মু ও কাশ্মীর রাজ্যের লেহ জেলার প্রশাসনের দায়িত্বে রয়েছে।
জম্মু ও কাশ্মীর রাজ্যের অন্যান্য জেলাগুলির মানুষের ধর্ম ও সংস্কৃতির বিভিন্নতার কারণে লাদাখের জনগণের দাবীতে ১৯৯৩ খ্রিষ্টাব্দের অক্টোবর মাসে ভারত সরকার ও জম্মু ও কাশ্মীর সরকার লাদাখকে এক স্বায়ত্ত্বশাসিত অঞ্চলের মর্যাদা দিতে সম্মত হয়। এই সিদ্ধান্তের ফলে লাদাখ স্বায়ত্ত্বশাসিত পার্বত্য উন্নয়ন পরিষদ আইন, ১৯৯৫ তৈরী হয়। এই আইনের বলে ১৯৯৫ খ্রিষ্টাব্দের ২৮শে আগস্ট নির্বাচনের মাধ্যমে লাদাখ স্বায়ত্ত্বশাসিত পার্বত্য উন্নয়ন পরিষদ, লেহ তৈরী হয় এবং ৩রা সেপ্টেম্বর উদ্বোধনী সভা হয়। ২০০৩ খ্রিষ্টাব্দে লেহ জেলা থেকে কার্গিল জেলাকে পৃথক করে তাকে লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল নামে অপর একটি স্বায়ত্ত্বশাসিত পার্বত্য পরিষদের অধীনে নিয়ে যাওয়া হয়।
এই পরিষদ ৩০ জন উপদেষ্টা বা কাউন্সিলর নিয়ে গঠিত, যাঁদের মধ্যে ২৬ জন নির্বাচিত ও ৪ জন মনোনীত সদস্য। এই পরিষদের কার্যনির্বাহী বিভাগ একজন মুখ্য কার্যনির্বাহী উপদেষ্টা ও চারজন কার্যনির্বাহী উপদেষ্টা নিয়ে গঠিত। মুখ্য কার্যনির্বাহী উপদেষ্টাই পরিষদের সভাপতি ও লেহ জেলার ভারপ্রাপ্ত ডেপুটি কমিশনার।
লাদাখ স্বায়ত্তশাসিত পার্বত্য উন্নয়ন পরিষদ, কার্গিল

লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল একটি স্বায়ত্ত্বশাসিত পার্বত্য পরিষদ যা লাদাখের কার্গিল জেলার প্রশাসনের দায়িত্বে রয়েছে।
১৯৯৫ খ্রিষ্টাব্দে লেহ জেলার প্রশাসনিক দায়িত্ব লাদাখ স্বায়ত্ত্বশাসিত পার্বত্য উন্নয়ন পরিষদ, লেহ নামক স্বায়ত্ত্বশাসিত পার্বত্য পরিষদের ওপর ন্যস্ত করা হয়। ২০০৩ খ্রিষ্টাব্দে লেহ জেলা থেকে কার্গিল জেলাকে পৃথক করে মুফতি মহম্মদ সঈদের মুখ্যমন্ত্রীত্বে জম্মু ও কাশ্মীর সরকার কার্গিল জেলার জন্য লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল গঠন করার সিদ্ধান্ত নেন। এই সিদ্ধান্তের ফলে ২০০৩ খ্রিষ্টাব্দের জুলাই মাসে এই পরিষদ তৈরী হয়।
এই পরিষদ ৩০ জন উপদেষ্টা বা কাউন্সিলর নিয়ে গঠিত, যাঁদের মধ্যে ২৬ জন নির্বাচিত ও ৪ জন মনোনীত সদস্য। এই পরিষদের কার্যনির্বাহী বিভাগ একজন মুখ্য কার্যনির্বাহী উপদেষ্টা ও চারজন কার্যনির্বাহী উপদেষ্টা নিয়ে গঠিত। মুখ্য কার্যনির্বাহী উপদেষ্টাই পরিষদের সভাপতি ও কার্গিল জেলার ভারপ্রাপ্ত ডেপুটি কমিশনার। 
কার্যনির্বাহী পরিষদ দের বিভিন্ন পদাধিকারীরা হলেন:
ব্যঙ্গচিত্র

কার্টুন বা ব্যঙ্গচিত্র () একধরনের দ্বি-মাত্রিক চিত্রকলা যা কাগজে অঙ্কন করার মাধ্যমে প্রদর্শন করা হয়। বিভিন্ন ও বিচিত্রমূখী পন্থায় ব্যঙ্গচিত্র শব্দটি ব্যবহৃত হতে পারে। সংবাদপত্র অথবা সাময়িকীতে স্বল্পবাক্যে অথবা বাক্যবিহীন অবস্থায় ব্যঙ্গচিত্র দর্শক-পাঠকদের কাছে উপস্থাপন করা হয়ে থাকে। অঙ্কিত চিত্রের পাশাপাশি শব্দ প্রয়োগের মাধ্যমে তামাশা, উপহাস কিংবা সরস উক্তি প্রদর্শন করা হয়। এছাড়াও, অনেকগুলো কার্টুনকে একত্রিত করার মাধ্যমে অ্যানিমেশন চলচ্চিত্র নির্মাণ করা হয়।
যিনি ব্যঙ্গচিত্র অঙ্কন করেন, তিনি কার্টুনিস্ট নামে পরিচিত। বিখ্যাত ইতালীয় চিত্রশিল্পী রাফায়েল, লিওনার্দো দ্য ভিঞ্চি বিখ্যাত কার্টুনিস্ট হিসেবে বৈশ্বিকভাবে পরিচিত ব্যক্তিত্ব। বাংলাদেশে দৈনিক প্রথম আলো’র শিশির, ইত্তেফাকের রণবী শীর্ষস্থানে রয়েছেন। আন্তর্জাতিক কার্টুন পত্রিকা টুনস ম্যাগ দৈনিক রাজনৈতিক এবং রম্য কার্টুন প্রকাশ করে থাকে। প্রতি বছর আন্তর্জাতিক কার্টুন প্রতিযোগিতা এবং প্রদর্শনীর আয়োজন করে থাকে।    
মধ্য যুগে অর্থাৎ ১৪শ থেকে ১৭শ শতকের রেনেসাঁয় ইতালিতে দেয়াল সুসজ্জিতকরণে চিত্রকরদের দলবদ্ধ হয়ে কাজ করার সময়ে আলাদা কাগজে স্কেচের মাধ্যেম নির্দেশনা দেয়া হতো। এ স্কেচগুলো কার্টোনি নামে পরিচিত ছিল, যা থেকে কার্টুন শব্দের উৎপত্তি হয়েছে। ১৮৪০-এর দশক থেকে এ শব্দটি ব্যবহৃত হয়ে আসছে। ইংরেজি সাময়িকী পাঞ্চ প্রথমবারের মতো ব্যঙ্গচিত্র প্রকাশ করে, যাতে লন্ডনের দালান-কোঠার মজাদার চিত্র তুলে ধরে। এরপর থেকেই কার্টুনে চিত্রকর্মকে মজাদার ও দৃষ্টিতে আবদ্ধ করার জন্য উপস্থাপনা শুরু হয়। ঊনবিংশ শতকে এসে সাময়িকী ও সংবাদপত্রে ব্যবহার হতে শুরু করে। বিংশ শতকের শুরুতে গল্পচ্ছলে ও অ্যানিমেশন চলচ্চিত্রে ব্যঙ্গচিত্রের ব্যবহারের পরিধি বিস্তৃত হয়।
অনেক সংবাদপত্র ও সাময়িকীতে সম্পাদকীয় পর্যায়ে ব্যঙ্গচিত্র অঙ্কন করা হয়। ব্যক্তির বৈশিষ্ট্যাবলী বিশেষতঃ রাজনীতিবিদদের ভাবমূর্তিকে বিচিত্রভঙ্গীমায় ব্যঙ্গাত্মক ও অতিরঞ্জিত করে তুলে ধরা হয়। ব্যঙ্গচিত্রের সাথে শব্দ বা বাক্য থাকতে পারে। কখনোবা শুধুই চিত্র হিসেবে প্রকাশিত হয়।
টুনস ম্যাগের কার্টুন
মাপিমি সাইলেন্ট জোন

মাপিমি সাইলেন্ট জোন বা নীরব ভূমি () হলো মেক্সিকোতে অবস্থিত একটি জনপ্রিয় মরুভূমি অঞ্চল। এটি মেক্সিকোর "বোলসন দে মাপিমির" কাছাকাছি "মাপিমি বাইয়োসপেরি রিজার্ভে" অবস্থিত। এই স্থানটি নিয়ে বিদেশী অনেক কল্পকাহিনী প্রচলিত রয়েছে। কল্পকাহিনীমতে, এ অঞ্চলে বেতার তরঙ্গ কাজ করে না এবং কোন চলন্ত গাড়ির ইঞ্জিন হঠাৎ করেই বন্ধ হয়ে যায়।
১৯৭০ সালের জুলাইয়ে গ্রীন নদীর কাছে ইউএস মিলিটারি বেস থেকে অ্যাথেনা নামক একটি মিসাইল পরীক্ষার জন্য হুয়াইট সেন্ডস মিসাইল রেঞ্জের উদ্দেশ্যে নিক্ষেপ করা হয় কিন্তু মিসাইলটি নিয়ন্ত্রণ হারায় এবং মাপিমি মরুভূমি এলাকায় ভূপতিত হয়। রকেটটি কোবলেট আইসোটোপ বহনের জন্য দুটি ছোট কনন্টেইনার বহন করছিল। ইতোমধ্যে, বিশেজ্ঞদের একটি দল রকেটটির পতিত হওয়ার স্থানটি পরিদর্শনে আসে এবং অনুসন্ধান চলে তিন সপ্তাহ পর্যন্ত। অবশেষে রকেটটি পাওয়া যায় এবং ধ্বংসাবশেষ বহনের জন্য ছোট একটি রাস্তা তৈরি করা হয়। মার্কিন সেনাদের উদ্ধার তৎপরতার সময়ই মূলত বেতার তরঙ্গ ও অন্যান্য কাহিনীগুলো জনপ্রিয়তা অর্জন করে।
গবেষকদের মতে কোন অজানা শক্তি মিসাইলটি ধ্বংস করেছে অথবা ইউএস মিলিটারির আন্ডারগ্রাউন্ড থেকে নিয়ন্ত্রণ করে মিসাইলটি এখানে পতিত করা হয়েছে।
কালোঘাড় সারস

কালোঘাড় সারস (বৈজ্ঞানিক নাম: "Grus nigricollis") Gruidae (গ্রুইডি) গোত্র বা পরিবারের অন্তর্গত "Grus" (গ্রুস) গণের অন্তর্ভুক্ত এক প্রজাতির দুর্লভ পাখি। পাখিটি শুধুমাত্র চীন, ভুটান, ভিয়েতনাম ও ভারতে দেখা যায়। কালোঘাড় সারস বৈজ্ঞানিক নামের অর্থও "কালোঘাড় সারস" (লাতিন: "grus" = সারস, "niger" = কালো, "-colis" = ঘাড়ের)। সারা পৃথিবীতে খুব কম জায়গা জুড়ে এরা বিস্তৃত, প্রায় ৬৪ হাজার ১০০ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে।
কালোঘাড় সারস ভারত ও ভুটানে পরিযায়ী হিসেবে আসে। বৌদ্ধ ধর্মীয় সংস্কৃতিতে পাখিটি একটি গুরুত্বপূর্ণ স্থান দখল করে আছে। ভুটানে এ পাখিটির নামে প্রতিবছর একটি উৎসবের আয়োজন করা হয়। জম্মু ও কাশ্মীর প্রদেশে পাখিটি প্রাদেশিক পাখি হিসেবে পরিচিত।
কালোঘাড় সারসের দৈর্ঘ্য ১৩৯ সেমি, ডানার বিস্তার ২৩৫ সেমি ও ওজন ৫.৫ কিলোগ্রাম। এর দেহ সাদাটে-ধূসর। মাথা, গলা ও ঘাড় কালো। মাথার চাঁদি মন্দা লাল ও প্রায় পালকহীন। পা, পায়ের পাতা ও নখর কালো। চোখের পেছনে কালো একটি পট্টি থাকে। এর প্রাথমিক ও মাধ্যমিক পালকগুলো কালো। লেজ কালো এবং এ লেজ দেখে দূর থেকে প্রায় একই রকম দেখতে পাতি সারস থেকে এদের আলাদা করা যায়। পাতি সারসের লেজ ধূসর। স্ত্রী ও পুরুষ সারস দেখতে একই রকম।
কোচবিহার পঞ্চানন বর্মা বিশ্ববিদ্যালয়

কোচবিহার পঞ্চানন বর্মা বিশ্ববিদ্যালয় (সিবিপিবিইউ) হল পশ্চিমবঙ্গের কোচবিহার শহরের একটি সরকারি বিশ্ববিদ্যালয়। ১৯ শতকের রাজবংশী নেতা ও সমাজ সংস্কারবাদী পঞ্চানন বর্মার নামে বিশ্ববিদ্যালয়ের নামকরণ করা হয়। কোচবিহার ও জলপাইগুড়ি জেলার মোট ২৫টি কলেজ এই বিশ্ববিদ্যালয়ের অধীনস্থ। বর্তমানে ডঃ দেবকুমার মুখোপাধ্যায় হলেন কোচবিহার পঞ্চানন বিশ্ববিদ্যালয়ের উপাচার্য।
ইউনিভার্সিটি গ্রান্টস কমিশন (ইউজিসি) ইউজিসি অ্যাক্টের ধারা ১২বি অনুসারে বিশ্ববিদ্যালয়টিকে স্বীকৃতি দিয়েছে।
ক্যালিকো জ্যাক

জন রেকহাম (২৭ ডিসেম্বর ১৬৮২ - ১৮ নভেম্বর ১৭২০) ছিলেন একজন কিউবান-ইংরেজ জলদস্যু ক্যাপ্টেন যিনি বাহামা ও কিউবায় ১৮-শতকের দিকে বিচরন করতেন। তিনি ক্যালিকো জ্যাক নামেই বেশি পরিচিত। এছাড়াও ঐতিহাসিক নথিপত্রে তাকে "রেকাম" বা "রেকুম" নামে উচ্চারন করা হত এবং তাকে প্রায়ই "জ্যাক রেকহাম" নামে ডাকা হত। তার ডাকনাম ক্যালিকো এসেছে একধরনের সাদা সুতি কাপড় থেকে; এ ধরনের কাপড় তিনি প্রায়ই পরিধান করতেন এবং তখনকার সময় জ্যাককে সংক্ষিপ্তকারে জন নামে সম্বোধন করা হত।
রেকহাম জলদস্যুতার স্বর্ণযুগে (১৬৯০-১৭৩০) ১৭১৮ সাল থেকে ১৭২০ সাল পর্যন্ত সক্রিয় ছিলেন। তিনি দুটি কারণে অত্যন্ত জনপ্রিয় ছিলেন; প্রথমত তিনি মাথার খুলির নিচে দুটি আড়াআড়ি হাড় সংবলিত জলি রজার পতাকা ব্যবহার করতেন এবং তার দলে দুজন নারী জলদস্যু ছিল (মেরি রিড ও রেকহামের প্রেমিকা অ্যান বনি)।
"চার্লস ভ্যানকে" তার ক্যাপ্টেন পদ থেকে বিচ্যুত করার পর রেকহাম ক্যাপ্টেনের দ্বায়িত্ব গ্রহণ করেন এবং লিওয়ার্ড দ্বীপপুঞ্জ, জ্যামাইকা চ্যানেল ও উইন্ডওয়ার্ড প্যাসেজের পথে তার যাত্রা অব্যহত রাখেন। ১৭১৯ সালের কোন একসময় তিনি রাজকীয় ক্ষমা পেয়েছিলেন এবং নিউ প্রোভিডেন্সে চলে আসেন। নিউ প্রোভিডেন্সে তার অ্যান বনির সাথে সাক্ষাত হয়; বনি, জেমস বনি নামে একজনকে বিয়ে করেছিল। ১৭২০ সালে রেকহাম যখন জলদস্যুতায় ফিরে আসেন তখন অ্যান বনি তার সাথে যোগদান করে। রেকহাম একটি ব্রিটিশ স্লোপ (ছোট জাহাজ) চুরি করে তার জলদস্যু জীবন পুনরায় শুরু করেন। এসময় তাদের দলে নতুন ক্রু হিসেবে মেরি রিড যোগদান করেন। এর প্রায় কিছুদিন পরই তিনি জলদস্যু শিকারি (প্রাইভেটিয়ার) "জনাথন বার্নেটের" হাতে গ্রেফতার হন এবং একই বছর নভেম্বরে জ্যামাইকার পোর্ট রয়ালে তাকে ফাঁসিতে ঝুলিয়ে মৃত্যুদন্ড কার্যকর করা হয়।
১৭২০ সালের সেপ্টেম্বরে বাহামার গভর্নর রজার, রেকহাম ও তার ক্রুদে জলদস্যু হিসেবে ঘোষণা করে একটি ওয়ারেন্ট / ইশতেহার জাড়ি করেন; কিন্তু ঘোষণাটি আক্টোবরের পূর্বে প্রকাশ করা হয়নি। ঠিক একই সময়ে জলদস্যু শিকারী জনাথন বার্নেট, রেকহামকে অনুসরণ করে জ্যামাইকায় পৌঁচ্ছেছিল। বার্নেট আক্টোবর, ১৭২০ সালে রেকহাম ও তার ক্রুদের জ্যামাইকার ব্রে হার্বার উপসাগরে নোঙ্গর করা অবস্থায় (এবং মাতাল) বন্দি করেন। নভেম্বর ১৭২০ সালে তাদের জ্যামাইকার স্পেনিশ শহরে বিচারের মুখমুখি করা হয়। রেকহামকে পোর্ট রয়ালে নভেম্বর ১৮, ১৭২০ সালে ফাঁসিতে ঝুলিয়ে মৃত্যুদন্ড কার্যকর করা হয়। মৃত্যুদন্ডের পর রেকহামের দেহ ফাঁসিকাষ্ঠে ঝুলিয়ে পোর্ট রয়ালের প্রবেশপথে একটি ছোট দ্বীপে রেখে দেওয়া হয়। বর্তমানে স্থানটি রেকহামের দ্বীপ নামে পরিচিত।
রেকহামের মৃত্যুদন্ডের দশ দিন পর অ্যান বনি ও মেরি রিড তাদের বিচার চলাকালে উভয়েই গর্ভবতী বলে দাবি করে এবং দাবি প্রমাণ না হওয়া পর্যন্ত তাদের আদালতের জিম্মায় রাখা হয়। ১৭২১ সালের এপ্রিলে রিড সন্তান প্রসবের সময়কার একটি জ্বরে আক্রান্ত হয়ে মৃত্যুবরণ করে এবং বনি মৃত্যুদন্ড থেকে নিষ্কৃতি পান এবং বৃদ্ধ বয়সে ১৭৮২ সালে মৃত্যুবরণ করেন।
রেকহামের বিচারের পরের দিন তার দুজন ক্রু জন ও টম বর্ন (ব্রাউন) ১৭২০-এর মাঝামাঝিতে সংঘঠিত একটি বিদ্রোহের অপরাধে আলাদা আলাদাভাবে দেষী সাবস্থ হন।
মোট আট জন ব্যক্তি সেদিন রেকহামের ক্রুদের সাথে মদ পান করছিল এবং বন্দি হয়েছিল (জর্জ ফেদারস্টোন, রিচার্ড কর্নার, জন ডেভিস, জন হাউএল, নওয়া হারওড, জেমস ডবিনস, পেত্রিক কার্টে ও থমাস আর্ল); তাদের সকলকেই জানুয়ারি, ১৭২১ সালে দোষী সাবস্থ করা হয় এবং ফেব্রুয়ারি ১৭২১ সালে ফাঁসিতে ঝুলিয়ে মৃত্যুদন্ড কার্যকর করা হয়।
বেদান্ত সোসাইটি

বেদান্ত সোসাইটি এবং বেদান্ত কেন্দ্র হল বেদান্ত দর্শন গবেষণা, অনুশীলন ও প্রচারের উদ্দেশ্যে গঠিত গোষ্ঠীগুলির নাম।
১৮৯৪ সালের নভেম্বর মাসে স্বামী বিবেকানন্দ মার্কিন যুক্তরাষ্ট্রের নিউ ইয়র্ক শহরে প্রথম বেদান্ত সোসাইটি স্থাপন করেন। বিবেকানন্দ ১৮৯৭ সালে স্বামী অভেদানন্দকে ভারত থেকে আনিয়ে এই সংগঠনের দায়িত্ব দেন। এখনও পর্যন্ত যেসব বেদান্ত সোসাইটিগুলি কাজ করছে, তার অনেক গুলিই প্রত্যক্ষ বা পরোক্ষভাবে রামকৃষ্ণ মিশন অনুমোদিত।
১৮৯৩ সালের সেপ্টেম্বরে শিকাগোতে স্বামী বিবেকানন্দ তাঁর বিখ্যাত "শিকাগো বক্তৃতা" দেন। এই সাফল্যের পর তিনি পূর্ব ও মধ্য যুক্তরাষ্ট্রের নানা শহরে বক্তৃতা দিয়েছিলেন। এর মধ্যে শিকাগো, ডেট্রোয়েট, বস্টন ও নিউ ইয়র্ক শহরের নাম উল্লেখযোগ্য। ১৮৯৫ সালের জুন মাসে বারো জন শিষ্যের সামনে বেশ কিছু বক্তৃতা দেন থাউজেন্ড আইল্যান্ড পার্কে।
রামকৃষ্ণ মিশনের যে সব শাখা বিদেশে অবস্থিত, সেগুলি সাধারণত বেদান্ত সোসাইটি নামেই পরিচিত। এগুলি রামকৃষ্ণ মিশনই পরিচালনা করে। বেদান্ত সোসাইটিগুলির প্রাথমিক কাজ হল ধর্মানুশীলন ও ধর্মপ্রচার। যদিও কয়েকটি শাখায় সমাজসেবামূলক কাজকর্মও হয়। অনেক বেদান্ত সোসাইটিতেই আবাসিক সন্ন্যাসী আর কোথাও কোথাও আবাসিক সন্ন্যাসিনীরা থাকেন।
বেগুনি কোকিল

বেগুনি কোকিল (বৈজ্ঞানিক নাম: "Chrysococcyx xanthorhynchus") হলুদঠোঁট সোনাপাপিয়া বা বেগুনি পাপিয়া নামেও পরিচিত এক ধরনের কোকিল প্রজাতির পাখি। এরা বেশ দ্রুত উড়তে পারে। এদেরকে সাধারণত বাংলাদেশ, ভারত, ভুটান, চীনে ইত্যাদি দেশে দেখা যায়।
বেগুনি কোকিল প্রধানত চিরসবুজ বনের বাসিন্দা। এরা সাধারণত একাকী, জোড়ায় বা চার-ছয়টির দলে বিচরণ করে।
বেগুনি কোকিল লম্বায় ১৭ সেন্টিমিটারের মত। স্ত্রী ও পুরুষ পাখির রঙে ভিন্নতা রয়েছে। পুরুষের মাথা-ঘাড়-গলা-থুতনি-পিঠ ও বুকের ওপরের পালকগুলো চকচকে বেগুনি। বুক-পেটের নিচটা সাদা, তার ওপর বেগুনি-বাদামি ডোরা। লেজ কালচে, আগা সাদা। লেজের বাইরের পালকের প্রান্তে সাদা ডোরা। স্ত্রীর দেহের ওপরের পালকগুলো ব্রোঞ্জ রঙা। দেহের নিচের অংশ সাদা ও তাতে ফিতার মতো সাজানো সবুজাভ-ব্রোঞ্জ ডোরা। লেজ সবুজাভ, আগা সাদা। চোখের চারদিকে টকটকে লাল রিং দেখা যায়। পুরুষের ঠোঁট উজ্জ্বল কমলা, স্ত্রীরটি অনুজ্জ্বল হলুদ। পা, পায়ের পাতা ও নখ কালচে। অপ্রাপ্তবয়স্ক পাখি দেখতে অনেকটা মা কোকিলের মতো।
বেগুনি কোকিল সাধারণত শুঁয়াপোকা, ছারপোকা ও নরম পোকামাকড় খেতে পছন্দ করে।
বেগুনি কোকিল আবাসিক পাখি হলেও অত্যন্ত লাজুক। পাতার আড়ালে লুকিয়ে থাকে বলে সারা বছর দেখা যায় না। প্রজননের সময় পুরুষ পাখি দিনের বেলা ও পূর্ণিমা রাতে জোড়ে ও দ্রুততার সাথে চি-উইক-চি-উইক স্বরে ডাকে বলে দেখা যায়।
মে-জুন মাস বেগুনি কোকিলের প্রজননকাল। অন্যান্য কোকিলের ন্যায় এরাও বাসা বানায় না। স্ত্রী কোকিল চুপিসারে মৌটুসি বা মাকড়সারভূকের বাসার মুখে ডিম পেড়ে আসে। আকারে কিছুটা বড় হলেও ধাত্রী পাখির ডিমের রঙের সঙ্গে মিল রেখে ডিম পাড়ে। সাদা রঙের ডিমগুলোয় উজ্জ্বল বা লালচে বাদামি ছিট থাকে।
সামার উইথ মনিকা

সামার উইথ মনিকা (সুয়েডীয়: "Sommaren med Monika", ইংরেজি: "Summer with Monika") ইংমার বারিমান পরিচালিত একটি সুয়েডীয় চলচ্চিত্র যা ১৯৫৩ সালে মুক্তি পায়।
মনিকা একটি সব্জির দোকানে কাজ করে, হারি থাকে তার পাশের বাড়িতে। মনিকা হারিকে রাজি করায়, তাকে সিনেমা দেখতে নিয়ে যেতে। এরপর অল্প সময়ের মধ্যেই তাদের সম্পর্ক পাকাপোক্ত হয়ে যায়। নিম্নবিত্ত পরিবারের মনিকা বাড়ির যন্ত্রণায় অতিষ্ঠ হয়ে সব ছেড়ে চলে আসে হারি'র কাছে। নিজের বাড়িতে রাখতে পারবে না বলে হারি মনিকাকে নিয়ে তার বাবার নৌকোয় রাত কাটায়। পরদিন হারি'র চাকরি চলে যায়। দু'জনে মনের আনন্দে স্টকহোম পেছনে ফেলে নৌকাটি নিয়ে পালিয়ে যায়, গন্তব্য স্টকহোমের আশপাশের দ্বীপপুঞ্জ।
প্রথমে সবকিছু খুব আশাব্যঞ্জক: গ্রীষ্মের রৌদ্রজ্জ্বল দিনে আপাদমস্তক নগ্ন হয়ে রৌদ্রস্নান, সমুদ্রস্নান, মদ্যপান, নাচগান। কিন্তু শীঘ্রই আকাশে মেঘের আনাগোনা শুরু হয়, সেই সাথে তাদের জীবনও পাল্টায়; একসময় মনিকা গর্ভবতী হয়ে পড়ে। খাবার সব শেষ হয়ে গেলে দ্বীপের এক বাড়িতে চুরি করতে গিয়ে ধরা খেয়েও তারপর কোনোমতে বেঁচে যায় মনিকা। অবশেষে তারা স্টকহোমে প্রত্যাবর্তন করে। উপায়ান্তর না দেখে হারি'র ফুপি তাদেরকে বিয়ে করিয়ে দেয়।
তাদের একটি মেয়ে হয়, মনিকা মেয়েটির একবিন্দু দেখাশোনা করে না, সব দায়িত্ব এসে পড়ে হারি'র ঘাড়ে। হারি দূরের এক জায়গায় কাজ করে, সারা সপ্তাহ কাজ করে কেবল সপ্তাহান্তে বাড়ি ফিরে। একবার একদিন আগে বাড়ি ফিরে এসে দেখে তার বিছানায় মনিকার আলিঙ্গনে অন্য পুরুষ। বিচ্ছেদ হয়ে যায় তাদের। মনিকা একটি উচ্ছৃঙ্খল ও অনিশ্চিত জীবনের পথে পা বাড়ায় আর হারি মনিকার মেয়ে আর তার সূত্র ধরে মনিকার সাথে একটি গ্রীষ্মের স্মৃতি বুকে নিয়ে রয়ে যায় গতানুগতিক জগতে।
হারিয়েত আন্দারসন

হারিয়েত আন্দারসন (, জন্ম: ১৪ ফেব্রুয়ারি, ১৯৩২) হলেন একজন সুয়েডীয় অভিনেত্রী। তিনি সুইডেনের বাইরে মূলত ইংমার বারিমানের অনেকগুলো চলচ্চিত্রে অভিনয়ের জন্য পরিচিত।
হারিয়েতের অভিনয়ে হাতেখড়ি হয়েছিল গানের অনুষ্ঠান ও কিছু সিনেমায় শিশু-কিশোর চরিত্রে অভিনয়ের মাধ্যমে। ১৯৫৩ সালে ইংমার বারিমান তাকে সামার উইথ মনিকা সিনেমার মুখ্য চরিত্রে অভিনয় করান এবং এটিই তাকে সবার কাছে সুপরিচিত করে তোলে। পরবর্তীতে সিনেমার শ্যুটিং এবং সিনেমা জগতের বাইরেও হারিয়েত ও বারিমানের সম্পর্ক বজায় থাকে এবং একেক সময় একেক মাত্রা পায়। ১৯৫২ থেকে ১৯৫৫ সালের মধ্যে বারিমানের আরও চারটি সিনেমায় তিনি অভিনয় করেন।
এগুলোর কারণে তিনি আন্তর্জাতিক পরিমণ্ডলে "বারিমান তারকা" হিসেবে পরিচিতি পেয়ে যান। বারিমানের সিনেমায় তার অভিনীত সবগুলো চরিত্রের একটি সাধারণ বৈশিষ্ট্য হচ্ছে "ইন্দ্রিয়সুখাসক্তি"। বারিমানের হাতে আবিষ্কৃত হওয়ার পর হারিয়েত মঞ্চ, টেলিভিশন, সিনেমা সবখানেই অভিনয় করেছেন। Mai Zetterling ও Jörn Donner মতো চলচ্চিত্রকারদের সাথেও কাজ করেন এবং Donner কেই পরবর্তীকালে বিয়ে করেন। এরপর বারিমানের সাথে কাজ করার জন্য আবার কয়েকবার ফিরে এসেছেন, যেমন ১৯৬১ সালে থ্রু আ গ্লাস ডার্কলি, ১৯৭২ সালে ক্রাইস অ্যান্ড হুইস্পার্‌স এবং ১৯৮২ সালে ফানি অ্যান্ড আলেকজান্ডার-এ তিনি অভিনয় করেছেন।
স্মাইল্‌স অফ আ সামার নাইট

স্মাইল্‌স অফ আ সামার নাইট (', ') ইংমার বারিমান পরিচালিত একটি সুইডিশ চলচ্চিত্র যা ১৯৫৫ সালে মুক্তি পায়। ১৯৫৬ সালের কান চলচ্চিত্র উৎসবে দেখানো হয়েছিল বলে এটিই প্রথম সিনেমা যা বারিমানকে আন্তর্জাতিক সাফল্য এনে দেয়। ২০০৫ সালে টাইম ম্যাগাজিন প্রণীত সর্বকালের সেরা ১০০ চলচ্চিত্রের তালিকায় এটি স্থান পায়।
ফ্রেদ্‌রিক একজন কামুক আইনজীবী, কানীন স্ত্রী আনে'র সাথে সে এক ধরনের প্লেটোনীয় বন্ধনে আবদ্ধ। তার আগের ঘরের ছেলে হেন্‌রিক বাড়ির পরিচারিকা পেত্রা'র পিছু নিয়েছে। ফ্রেদ্‌রিকের পুরনো রক্ষিতা দেসিরে সম্প্রতি শহরে এসেছে, সে তার সাথে দেখা করতে যায়। কিন্তু এখন রক্ষিতাটির নতুন প্রেমিক জুটেছে, রাগী কাউন্ট মাল্‌কোম, যার স্ত্রী শার্লত-ও কোনো অংশে কম ক্রোধী নয়।
সবাইকে দেসিরে'র মা'র প্রাসাদোপম বাড়িতে সাপ্তাহান্তিক পার্টিতে নিমন্ত্রণ করা হয়। এখানে সেখানে ফষ্টিনষ্টি করার পর পেত্রা বর ফ্রিদ-এর সাথে খড়ের গাদায় মিলিত হয়। শার্লত দেসিরে'র কাছ থেকে ফিরিয়ে আনার জন্য ফ্রেদ্‌রিক-কে প্রলুব্ধ করার চেষ্টা করে। ওদিকে আনে তার সৎ ছেলে হেন্‌রিকের প্রতি আকৃষ্ট হয়ে পড়ে।
ঈর্ষাকাতর কাউন্ট ফ্রেদ্‌রিক ও শার্লতের মাখামাখি সম্পর্কে জানতে পেরে ফ্রেদ্‌রিক-কে রুশ রুলেত খেলায় আমন্ত্রণ জানায়, খেলায় ফ্রেদ্‌রিক হেরে যায়। ভাগ্য ভালো যে, বন্দুকটিতে গুলি ভরা ছিল না। আনে সৎ ছেলে হেন্‌রিক-এর সাথে পালিয়ে যায়। ফ্রেদ্‌রিক বুঝতে পারে যে, সে ও দেসিরে সেই গোড়া থেকেই একে অপরকে ভালোবেসে এসেছে।
দে হুনদে ইনসেগলেত

দে হুনদে ইনসেগলেত ( বা "দে হুনদে ইনসেগলেত", ) ইংমার বারিমান পরিচালিত একটি সুয়েডীয় চলচ্চিত্র যা ১৯৫৭ সালে মুক্তি পায়। বারিমান সুইডেনের মাল্মো শহরের একটি থিয়েটার স্কুলে পড়ানোর সময় শিক্ষার্থীদের সুবিধার্থে একটি মঞ্চনাটক লিখেছিলেন "ত্র্যামলনিং" (কাষ্ঠচিত্র) নামে, এই নাটকটি থেকেই পরবর্তীকালে এই সিনেমা তৈরি করেন।
সিনেমার নামটি নেয়া হয়েছে বাইবেলের প্রতিবোধন গ্রন্থের একটি কাহিনী থেকে যেখানে বলা আছে, যীশু যখন প্রতিবোধন গ্রন্থের ৭টি সিলমোহরের একেকটি খুলতে থাকবেন তখন পৃথিবীতে একেকট বিপর্যয় নেমে আসবে, সবশেষে সপ্তম সিলটি খোলার পর স্বর্গের ৭জন দেবদূত তাদের শিঙ্গায় ফুঁক দেয়ার জন্য প্রস্তুত হবেন। সিনেমার শুরুতে সেই গ্রন্থের একটি উক্তি পড়া হয়: "এবং যখন মেষপালক সপ্তম সিলটি খুললেন তখন স্বর্গের সবকিছু আধঘণ্টা ব্যাপী একদম নীরব ছিল"। এখানে নিরবতা বলতে ঈশ্বরের নিরবতার দিকে ইঙ্গিত করা হয়েছে যা সিনেমাটির মুখ্য বিষয়বস্তু।
চতুর্দশ শতকের মাঝামাঝি কোনো এক সময়ে আন্তোনিয়ুস ব্লক নামক এক নাইট তার অনুচরকে সাথে নিয়ে ক্রুসেড থেকে স্বদেশে ফিরেছে, চলেছে নিজগৃহের পানে; চতুর্দিকে প্লেগের মহামারি, কৃষ্ণমৃত্যু। মৃত্যু স্বয়ং (সিনেমার একটি চরিত্র হিসেবে) এসে তার সামনে উপস্থিত হয় তার জান কবজ করার জন্য। কিন্তু সে মৃত্যুকে দাবা খেলায় রাজি করায়। কথা হয়, যতক্ষণ খেলা চলবে ততক্ষণ মৃত্যু তাকে মারবে না, আর জিতে গেলে তাকে ছেড়ে দেয়া হবে।
নাইটের চারদিকে ধর্ম হয়ে উঠেছে ভয়ঙ্কর উন্মাদনা, সমাজ ধ্বংস হয়ে যাচ্ছে। একটি মেয়েকে ডাইনী সাব্যস্ত করে পোড়ানো হচ্ছে, কিন্তু নাইটের প্রশ্নের জবাব না দিয়ে যেন তার মৃত্যু নেই, নাইট জানতে চায় শয়তানের সাথে মেয়েটির কী কথা হয়েছে। নাইট তার অনুচর, একটি ভ্রাম্যমাণ নাটক দলের দুই সদস্য (ইয়ফ ও তার স্ত্রী মিয়া) ও তাদের শিশুপুত্র এবং একটি বোবা-কালা মেয়েকে নিজ দায়িত্বে জঙ্গলের ভিতর দিয়ে নিরাপদ জায়গায় নিয়ে যেতে চায়, যেখানে প্লেগ তাদের স্পর্শ করতে পারবে না।
মৃত্যু একে একে সবাইকে গ্রাস করতে থাকে। কিন্তু দাবা খেলার ছলে নাইট মৃত্যুকে ব্যস্ত রাখে যাতে সেই সুযোগে ইয়ফ স্ত্রী-পুত্র সহ নিরাপদে দূরে সরে যেতে পারে। কারণ মিয়া'র দেয়া বুনো স্ট্রবেরি আর দুধ খেতে গিয়েই নাইট জীবনের অর্থ খুঁজে পেয়েছিল, ঈশ্বরের অনুসন্ধান বা মৃত্যুর সাথে দাবা খেলেও যেখানে কোনো অর্থ মিলেনি।
সূরা লাইল

সূরা আল লাইল () মুসলমানদের ধর্মীয় গ্রন্থ আল-কুরআনের ৯২ তম সূরা(অধ্যায়), এর আয়াত সংখ্যা ২১টি এবং এর রূকুর সংখ্যা ১টি। লাইল শব্দের অর্থ রাত্রি। আল লাইল সূরাটি মক্কায় অবতীর্ণ হয়েছে। তাই এটি মাক্কী সূরা।
এ সূরায় বলা হয়েছে মানুষের প্রচেষ্টা বিভিন্ন প্রকারের। তার মাঝে এক প্রকার হল আল্লাহ্‌র প্রতি পরিপূর্ণ বিশ্বাস(ঈমান) স্থাপন করা, আল্লাহ্‌র সন্তুষ্টি লাভ করার উদ্দেশ্যে গরিব দুঃখীদের মাঝে দান খয়রাত করা, উদার হওয়া, মহানুভব হওয়া ইত্যাদি মানবিক গুণাবলী অর্জন করা। আর আরেক প্রকারের প্রচেষ্টা হল সত্যকে অস্বীকার করা, সত্যকে গোপন করা(কুফর), মিথ্যা বলা, আল্লাহ্‌র একত্বে অন্য কাউকে অংশীদার করা(শিরকি কাজ করা), অহংকার করা, কার্পণ্য করা, মানুষের অধিকার নষ্ট করা, জুলুম/অত্যাচার করা ইত্যাদি খারাপ গুণাবলী অর্জন করা। এই সূরায় বলা হয়েছে যারা ইমানদার ও ভাল গুণাবলীর অধিকারী তাদের জন্য সাফল্য অর্জনের পথ সুগম হয়ে যায়। পরকালে তাদের সাফল্য সুনিশ্চিত। অন্যদিকে যারা খারাপ গুণাবলীর অধিকারী- বেঈমান, নাফরমান তাদের জন্য ব্যর্থতা আর পরকালের জীবনে থাকবে অবধারিত শাস্তি।
শুরু করছি আল্লাহর নামে যিনি পরম করুণাময়, অতি দয়ালু।
যে ব্যক্তি স্বপ্নে দেখে যে সে এই সূরা পাঠ করছে সে অভাবগ্রস্ত হবে না, এমতাবস্থায় তার কর্তব্য হবে নিদ্রাভঙ্গ হলেই উঠে তাহাজ্জুদের নামায আদায় করা। আল্লামা ইবনে সীরীনের স্বপ্নের তাবীর নামক কিতাবে(বইতে) উল্লেখ আছে যে ব্যক্তি স্বপ্নে "সূরা আল-লাইল" পড়তে দেখবে তার রাত্রি জাগরণের তাওফীক হবে এবং মান-মর্যাদাহানী হতে বেঁচে থাকবে।
আয়েশা তাকিয়া

আয়েশা তাকিয়া (; জন্ম: ১০ নভেম্বর ১৯৮৬) একজন ভারতীয় অভিনেত্রী, কন্ঠ অভিনেত্রী, মডেল, টেলিভিশন উপস্থাপক।
আয়েশা টাকিয়া মহারাষ্ট্রের মুম্বাইয়ে গুজরাটি হিন্দু পিতা এবং মুসলিম মায়ের ঘরে জন্মগ্রহণ করেন।তিনি চেম্বুরের সেন্ট অ্যান্টনি বালিকা উচ্চ বিদ্যালয়ের প্রাক্তন ছাত্রী।
তিনি প্রধানত বলিউড ছবিতে অভিনয় করে থাকেন। তিনি তার প্রথম ছবি "" ছবির জন্য তিনি ফিল্মফেয়ার বেষ্ট ডেব্যুট এ্যাওয়ার্ড ২০০৪ লাভ করেন। তার সবচেয়ে জনপ্রিয় ব্যাবসাসফল ছবির মধ্যে ২০০৯ ছবি "ওয়ান্টেড" অন্যতম।
মার্চ ১, ২০০৯ সালে তাকিয়া তার প্রেমিক ফারহান আজমিকে বিয়ে করেন।
বেদান্ত সোসাইটি অফ নিউ ইয়র্ক

বেদান্ত সোসাইটি অফ নিউ ইয়র্ক হল মার্কিন যুক্তরাষ্ট্রের নিউ ইয়র্ক শহরে অবস্থিত প্রথম বেদান্ত সোসাইটি। ১৮৯৪ সালের নভেম্বর মাসে স্বামী বিবেকানন্দ এটি স্থাপন করেন। ১৮৯৭ সালে রামকৃষ্ণ পরমহংসের অপর শিষ্য স্বামী অভেদানন্দ মার্কিন যুক্তরাষ্ট্রে এসে এই কেন্দ্রের ভার নেন। ১৯২১ সাল পর্যন্ত তিনি এই কেন্দ্রের অধ্যক্ষ ছিলেন। বর্তমানে এই বেদান্ত সোসাইটি রামকৃষ্ণ মঠ ও রামকৃষ্ণ মিশন অনুমোদিত।
১৮৯৩ সালে বিবেকানন্দ যুক্তরাষ্ট্রের শিকাগো শহরের বিশ্বধর্ম মহাসভায় বকৃতা দেন। তিনি ওই সভায় ভারত ও হিন্দুধর্মের প্রতিনিধিত্ব করেন। ওয়ে অইএ রুবু মিনেপোলিস, মেমফিস, ডেট্রোয়েট ও নিউ ইয়র্ক পর্যটন করেন। প্রায় সব জায়গাতেই তিনি বক্তৃতা দিয়ে জনপ্রিয়তা অর্জন করেছিলেন। ১৮৯৪ সালের ১৬ মে তিনি হার্ভার্ড বিশ্ববিদ্যালয়ে বক্তৃতা দেন। ওই বছর নভেম্বরে নিউ ইয়র্কের ম্যানহ্যাটন এলাকার ৫৪ ওয়েস্ট ৩৩তম স্ট্রিটে প্রথম বেদান্ত সোসাইটি স্থাপন করেন।
মার্কিন যুক্তরাষ্ট্র ও ইংল্যান্ডের নানা অঞ্চল পর্যটন করে ১৮৯৭ সালে বিবেকানন্দ ভারতে ফিরে আসেন। রামকৃষ্ণ পরমহংসের অপর সাক্ষাৎ শিষ্য স্বামী অভেদানন্দ যুক্তরাষ্ট্রে গিয়ে বেদান্ত সোসাইটির ভার নেন। ১৯২১ সাল পর্যন্ত তিনি এই কেন্দ্রের অধ্যক্ষ ছিলেন। তারপর তিনি ভারতে ফিরে আসেন। অধ্যক্ষ থাকাকালীন তিনি সোসাইটিকে নিউ ইয়র্কের আইনের আওতায় এনে সুসংগঠিত করেন।
প্রথম দিকে ভাড়াবাড়িতে সোসাইটির কাজকর্ম চলত। তাই বহুবার এর ঠিকানা বদলেছে। ১৯২১ সালে ৩৪ ওয়েস্ট ৭১তম স্ট্রিটের স্থায়ী প্রধান কার্যালয়ের ঠিকানায় সোসাইটি উঠে যায়। এটিই এখন এর ঠিকানা।
প্রতিষ্ঠার পর থেকে ছয় জন অধ্যক্ষ এই কেন্দ্রের দায়িত্ব সামলেছেন। ১৯৭৬ সাল থেকে স্বামী তথাগতানন্দ এই কেন্দ্রের অধ্যক্ষ।
রামকৃষ্ণ মঠ ও মিশন অনুমোদিত এই সোসাইটিতে একটি গ্রন্থাগার, গ্রন্থবিপণি ও প্রার্থনা কক্ষ আছে। এখানে শ্রীশ্রীরামকৃষ্ণকথামৃত বইটির উপর সাপ্তাহিক লেকচার ক্লাস আয়োজিত হয়। নিয়মিত সেমিনার ও কনভেনশনও হয়।
নজরুল ইসলাম (বীর প্রতীক)

নজরুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
নজরুল ইসলামের পৈতৃক বাড়ি ফরিদপুর জেলার আলফাডাঙ্গা উপজেলার পানাইল গ্রামে। তার বাবার নাম মোহাম্মদ মমিনউদ্দীন এবং মায়ের নাম হাজেরা বেগম। তার স্ত্রীর নাম রওশন আরা বেগম। তাদের চার মেয়ে, এক ছেলে।
১৯৭১ সালে পাকিস্তান বিমানবাহিনীতে চাকরি করতেন নজরুল ইসলাম। তখন তিনি কর্মরত ছিলেন পাকিস্তানের (তখন পশ্চিম পাকিস্তান) করাচিতে। জুলাই মাসে তিনি মুক্তিযুদ্ধে যোগ দেন।
১৯৭১ সালের জুন মাস পর্যন্ত করাচি থেকেও মুক্তিযুদ্ধে যোগ দিতে পারেননি নজরুল ইসলাম। জুন মাসের তার বাবা স্ট্রোকে মারা যান। তখন কর্তৃপক্ষ ছুটি দেয়। পরে বাড়িতে এসে ভারতের উদ্দেশ্যে রওনা দেন তিনি। ভারতে যাওয়ার পর কে এম ওবায়দুর রহমানের সঙ্গে দেখা করেন এবং ৮ নম্বর সেক্টরের প্রশাসনিক কাজ করেন তিনি। কিছুদিন পর নতুন সেক্টর কমান্ডার এম এ মঞ্জুর (বীর উত্তম) বিভিন্ন ক্যাম্পে অস্ত্রশস্ত্র ও অন্যান্য রসদ পৌঁছে দেওয়ার দায়িত্ব দেন নজরুল ইসলামকে। সে সময়ে নজরুল ইসলাম সেক্টর হেডকোয়ার্টার বা ব্যারাকপুর ক্যান্টনমেন্ট থেকে বিভিন্ন ক্যাম্পে অস্ত্রশস্ত্র ও রসদ নিয়ে যেতেন। এ কাজ করার সময় বয়রা সাব-সেক্টর কমান্ডার খন্দকার নাজমুল হুদার (বীর বিক্রম) সঙ্গে পরিচয় হয় নজরুল ইসলামের। তার কাছে আমি প্রত্যক্ষ যুদ্ধে অংশ নেওয়ার আগ্রহ প্রকাশ করেন এবঙ সেক্টর কমান্ডারের অনুমতি নিয়ে তার সঙ্গেই সাব-সেক্টরে যোগ দেন। কয়েক দিন পর নাজমুল হুদা একটা ক্যাম্পের দায়িত্ব দেন তাকেঁ এবং এই ক্যাম্পের মাধ্যমে ভারতে প্রশিক্ষিত বৃহত্তর ফরিদপুর ও বরিশাল জেলার মুক্তিযোদ্ধাদের ইনডাকশন করা হয়। দেশের ভেতরে যাওয়ার আগে তারা এই ক্যাম্পে দু-তিন দিন অবস্থান করেন। তারপর ক্যাম্প থেকে অস্ত্রশস্ত্র নিয়ে দেশের ভেতরে যান। তাদের দেখভাল করার দায়িত্ব আমার ওপর ছিল নজরুল ইসলামের উপর। অবশেষে নভেম্বর মাসে তিনি সরাসরি যুদ্ধে অংশ নেন। এ সময় তিনি যশোর জেলার বানগাতি বাজার ও মাগুরা জেলার মহম্মদপুর থানা আক্রমণে সরাসরি অংশ নেন। মুক্তিযোদ্ধাদের এ দলের দলনেতা ছিলেন মাসরুর-উল-হক সিদ্দিকী (বীর উত্তম), যিনি কমল সিদ্দিকী নামে পরিচিত। দেশ স্বাধীন হওয়ার পরও মুক্তিযোদ্ধাদের এ দলটি জানতে পারেন গোপালগঞ্জের ভাটিয়াপাড়া তখনো মুক্ত হয়নি। সেখানে ওয়্যারলেস স্টেশনে ছিল পাকিস্তান সেনাবাহিনীর ক্যাম্প। ১৬ ডিসেম্বর পাকিস্তানিরা আনুষ্ঠানিক আত্মসমর্পণ করার পরও ভাটিয়াপাড়ায় অবস্থানরত পাকিস্তানি সেনা ও তাদের সহযোগী রাজাকাররা আত্মসমর্পণ করেনি। স্থানীয় মুক্তিযোদ্ধারা ক্যাম্প ঘেরাও করে রাখেন। দুই পক্ষে গোলাগুলি চলতে থাকে। মুক্তিযোদ্ধারা প্রচণ্ড চাপ সৃষ্টির পরও তারা আত্মসমর্পণে অস্বীকৃতি জানায়। সাব-সেক্টর কমান্ডার খন্দকার নাজমুল হুদা এ সময় যশোরে ছিলেন। খবর পেয়ে তিনি একদল মুক্তিযোদ্ধাসহ সেখানে রওনা দেন। পথিমধ্যে নজরুল ইসলাম এ দলের সঙ্গে যোদ দেন এবং যৌথ ভাবে ভাটিয়াপাড়ায় গিয়ে আক্রমণ করেন। তুমুল যুদ্ধের পর পাকিস্তানিরা আত্মসমর্পণে রাজি হয়।
নিকোলাস আইলওয়ার্ড ভিগর্স

নিকোলাস আইলওয়ার্ড ভিগর্স (১৭৮৫ – ২৬ অক্টোবর ১৮৪০) একজন আইরিশ প্রাণিবিদ ও রাজনৈতিক ব্যক্তিত্ব।
১৭৮৫ সালে আয়ারল্যান্ডের কার্লো কাউন্টিতে ভিগর্সের জন্ম। তিনি অক্সফোর্ডের ট্রিনিটি কলেজে পড়াশোনা করেন। ১৮০৯ থেকে ১৮১১ সাল পর্যন্ত তিনি সেনাবাহিনীতে কর্মরত থাকেন। এরপর তিনি অক্সফোর্ডে ফিরে আসেন এবং ১৮১৫ সালে স্নাতক ডিগ্রী লাভ করেন। আইনজীবী হিসেবে কিছুদিন কাটানোর পর ১৮৩২ সালে বেসামরিক আইনের উপর ডক্টরেট ডিগ্রী লাভ করেন।
নিকোলাস আইলওয়ার্ড ভিগর্স ১৮২৬ সালে প্রতিষ্ঠিত জুলজিক্যাল সোসাইটি অব লন্ডনের অন্যতম প্রতিষ্ঠাতা। ১৮৩৩ সাল পর্যন্ত তিনি ছিলেন এর প্রথম সচিব। একই বছর তিনি রয়েল এন্টমোলজিক্যাল সোসাইটি অব লন্ডন প্রতিষ্ঠা করেন। তিনি একই সাথে লিনিয়ান সোসাইটি ও রয়েল সোসাইটির ফেলো ছিলেন। তিনি প্রায় ৪০টি নিবন্ধ রচনা করেন যার বেশিরভাগই পক্ষীবিজ্ঞানের উপর রচিত। তিনি প্রায় ১১০ প্রজাতির পাখি সম্পর্কে বর্ণনা করেন। পক্ষীবিজ্ঞানের ইতিহাসে প্রথম ৩০ জন বিজ্ঞানীর মধ্যে তিনি একজন। জন গুল্ডের "আ সেঞ্চুরি অব বার্ডস ফ্রম দ্যা হিমালায়া মাউন্টেইন্স" (১৮৩০–৩২) গ্রন্থ রচনায় সহযোগিতা করেন।
"স্যাবিনের চ্যাগা" নামে নতুন একটি পাখির বর্ণনা দেন তিনি। পরে ১৮৮৫ সালে ব্যারেট-হ্যামিল্টন ও ১৯২৬ সালে রবার্ট মেইনার্ৎসেন পাখিটিকে পাতি চ্যাগা বলে চিহ্নিত করেন।১৯৪৫ সালে প্রজাতিটি উইলসনের চ্যাগা বলে প্রমাণিত হয়। ১৮২৫ সালে তিনি কে প্রজাতিটির চামড়া ধার দেন যাতে বেউইক "হিস্ট্রি অব ব্রিটিশ বার্ডস" গ্রন্থে পাখিটির ছবি আঁকতে পারেন।
সূরা শাম্‌স

সূরা আশ-শাম্‌স () মুসলমানদের ধর্মীয় গ্রন্থ কুরআনের ৯১ তম সূরা, এর আয়াত সংখ্যা ১৫টি এবং এর রূকুর সংখ্যা ১টি। আশ-শাম্‌স সূরাটি মক্কায় অবতীর্ণ হয়েছে। আশ-শাম্‌স শব্দের অর্থ সূর্য। এখানে একটি পূর্বে সমৃদ্ধ বিলুপ্ত আরব গোষ্ঠী, সামুদ জাতির ভাগ্যের কথা আলোচনা করা হয়েছে। এই সূরার প্রথম দিকে আটটি(সূর্যের,সূর্যের কিরণের,চন্দ্রের,দিনের,রাতের,আকাশের,পৃথিবীর,মানুষের) বিষয়ের শপথ করা হয়েছে। নবী সালেহ এক আল্লাহর উপাসনা করতে তাদের প্রতি আহবান জানান, এবং তিনি আল্লাহর নাম তাদেরকে আদেশ করেন যে উটনীকে একটি বিশেষ সংরক্ষণ করতে, তারা আদেশ অমান্য করে এবং তার বার্তা প্রত্যাখ্যানে অব্যাহত থাকে, এবং সালেহ অনুসরণকারীদের ​​ছাড়া আল্লাহ তাদের সবাই ধ্বংস করে দেন।
শুরু করছি আল্লাহর নামে যিনি পরম করুণাময়, অতি দয়ালু।
وَالشَّمْسِ وَضُحَاهَا
শপথ সূর্যের ও তার কিরণের,
وَالْقَمَرِ إِذَا تَلَاهَا
শপথ চন্দ্রের যখন তা সূর্যের পশ্চাতে আসে,
وَالنَّهَارِ إِذَا جَلَّاهَا
শপথ দিবসের যখন সে সূর্যকে প্রখরভাবে প্রকাশ করে,
وَاللَّيْلِ إِذَا يَغْشَاهَا
শপথ রাত্রির যখন সে সূর্যকে আচ্ছাদিত করে,
وَالسَّمَاء وَمَا بَنَاهَا
শপথ আকাশের এবং যিনি তা নির্মাণ করেছেন, তাঁর।
وَالْأَرْضِ وَمَا طَحَاهَا
শপথ পৃথিবীর এবং যিনি তা বিস্তৃত করেছেন, তাঁর,
وَنَفْسٍ وَمَا سَوَّاهَا
শপথ প্রাণের এবং যিনি তা সুবিন্যস্ত করেছেন, তাঁর,
فَأَلْهَمَهَا فُجُورَهَا وَتَقْوَاهَا
অতঃপর তাকে তার অসৎকর্ম ও সৎকর্মের জ্ঞান দান করেছেন,
قَدْ أَفْلَحَ مَن زَكَّاهَا
যে নিজেকে শুদ্ধ করে, সেই সফলকাম হয়।
وَقَدْ خَابَ مَن دَسَّاهَا
এবং যে নিজেকে কলুষিত করে, সে ব্যর্থ মনোরথ হয়।
كَذَّبَتْ ثَمُودُ بِطَغْوَاهَا
সামুদ সম্প্রদায় অবাধ্যতা বশতঃ মিথ্যারোপ করেছিল।
إِذِ انبَعَثَ أَشْقَاهَا
যখন তাদের সর্বাধিক হতভাগ্য ব্যক্তি তৎপর হয়ে উঠেছিল।
فَقَالَ لَهُمْ رَسُولُ اللَّهِ نَاقَةَ اللَّهِ وَسُقْيَاهَا
অতঃপর আল্লাহর রসূল তাদেরকে বলেছিলেনঃ আল্লাহর উষ্ট্রী ও তাকে পানি পান করানোর ব্যাপারে সতর্ক থাক।
فَكَذَّبُوهُ فَعَقَرُوهَا فَدَمْدَمَ عَلَيْهِمْ رَبُّهُم بِذَنبِهِمْ فَسَوَّاهَا
অতঃপর ওরা তার প্রতি মিথ্যারোপ করেছিল এবং উষ্ট্রীর পা কর্তন করেছিল। তাদের পাপের কারণে তাদের পালনকর্তা তাদের উপর ধ্বংস নাযিল করে একাকার করে দিলেন।
وَلَا يَخَافُ عُقْبَاهَا
আল্লাহ তা’আলা এই ধ্বংসের কোন বিরূপ পরিণতির আশঙ্কা করেন না।
যে ব্যক্তি সূরা আশ শামস পড়তে দেখবে প্রত্যেক বিষয়ে তাকে জ্ঞান-বুদ্ধি এবং তীক্ষ্ণ ধীশক্তি দেয়া হবে। তাফসীরে নূরুল কোরআনে বর্ণিত হয়েছে যে ব্যক্তি স্বপ্নে এই সূরা পাঠ করতে দেখবে সে সুবিচারক শাসনকর্তার সঙ্গে উঠা বসা করবে।